Авваламбор, бу — ота мерос. Орада отангизнинг безовта руҳи турибди! У бу жойни бола-чақасига атаб бунёд қилган пайтда ярмингиз ҳали йўқ, ярмингиз эса шалварингизни ҳўллаб юрардингиз! Ҳовлини кимга қолдириш масаласида, биринчидан, қонун бор, унинг ҳукми ҳукм! Аммо ундан ҳам зўр чиқиб кимдир бу жойга эга чиқишни уддаласа, эшитиб қўйсин: Тангри унга буюрсагина эгалик қилади. Тирикларнинг ҳам, руҳларнинг ҳам розилиги бир хил қимматга эга. Бу жойнинг бош эгаси отангиз эди, ҳозир унинг номидан гапирувчи онангиз бор. Унинг гапи гап! Аммо онангиз ҳал қилувчи гапни айтаётганда минг ўйлаб, бир кесиши, Аллоҳ рози бўладиган йўл тутиши керак. Йўқса, у кишини бир ёқдан Тангри, иккинчи ёқдан руҳларнинг норозилиги уриб қўяди.\nАгар ота-онангизнинг зоти яхшилардан бўлса, оилангизда яхши тарбия кўрган бўлсангиз, ҳеч қайсингиз “ҳовли менга бўлсин” деган гапни биринчи бўлиб айтмаслигингиз керак. Уйга эгалик қайсингизга тўхтам бўлса, дарров кўнмаслигингиз, сиздан ночорроқ, жигарингизга илинмоғингиз одобдандир ва ўзингиз учун хайрлидир.\nБешов ўғлон, эшитиб қўйинг! Аллоҳ болаларингизнинг келажагини белгилашдан аввал шу ҳовли масаласини атайин сиз учун имтиҳон қилиб қўйибди. Эсингизда бўлсин, нафсни ўртага қўйиб, бир-бирингизни норози қиладиган бўлсангиз, бу ҳовли болангизнинг фақат ёмон кунига хизмат қилади. Бу — бир!\nИккинчидан, акангиз ҳар қанча баттоллик қилса ҳам унинг бола боқиб олгани, яъни фарзандсиз эканлигини писанда қилиш унга нисбатан зулмдир. Бу дил оғритишдир. “Дема дедирма” деган гап бор. Акангиз қаттиқ ранжигани учун ҳам тўнини тескари кийиб олган.\nЭнди ака бўлгичга келсак, у кўз қорачиғида сақлаётган ўша боласининг умр бўйи таъна-дашномсиз яшашини хоҳласа, бу ҳовлида қолдирмаслиги керак. Сабаби, беш оға-ини оғзингизни очмасангиз ҳам сизлардан тарқалганлардан кимдир ҳеч йўқ сиздан кейин бу гапни ковлаштириши мумкин, чунки уларнинг оналари бегона. Ахир бу ерда ким яшаса ҳам яшагани татиши керак-да!\nУчинчидан, одил суд бу ҳовлини бешга бўлишга ҳукм қилганда ҳам уни ҳаргиз бўлмаслик ва сотмаслик керак. Бу макон бешовингиз учун ота-онангизнинг, гўдаклигингизнинг ҳиди келадиган биринчи Ватандир. Манфаат учун кўз очиб кўрган бу кичик Каъбангизни ўз қўлингиз билан пулга алмаштириб юборасизми?! Ҳовли биттангизда қолсин. Ана ўшанда онангиз ёққан чироқ ўчмайди, отангиз қурган дарвоза ҳеч қачон ёпилмайди. Ўтганларингизнинг руҳлари сарсон бўлмайди. Аммо ҳовлида қолган одам одил бўлсин, яъни ҳовлини холис баҳолатиб, қолган жигарларининг ҳақини пул биланми, мол биланми тўлаб рози қилсин. (Жигарлари сўрамаган тақдирда ҳам!) Токи бу маскан ҳаммангиз учун тўпланадиган, дил ёзадиган, умумий дийдорхона бўлсин. Ўтганларингиз учун эҳсонлар қиладиган дуохонангиз бўлиб қолсин.\nЎғлонларим, яхши фарзанд, айниқса, ўғил фарзанд ҳеч қачон ота ҳовлини сотмайди, иймони сусайган бандагина ота-онасининг изини йўқ қилиб юборади.\nАйтиб қўяй, бу оламда ҳамма жуфт яралган. Аёлингиз энг керагингиз, тиргагингиз, юрагингиздир. Аммо уларнинг бегоналиги ёдингизда турсин. Сизнинг оға-иниларингизга нисбатан келинларда қондошлик ришта йўқ, яъни табиий тортилиш кучи йўқ. Келинлар эрнинг жигарлари учун ҳадеганда ён боса олмайди. Сизнинг вужудингизда эса бешовингизни боғлаб турадиган зот занжири бор. Киши бу занжирни ўз хоҳиши билан уза олмайди, у боғлиқлик вақти-вақти билан ўзи ишга тушади. Бугун акангдан итарилиб турган бўлсанг, сен кутмаган пайтда у занжир юрагингдан ушлаб тортиб қолиши мумкин. Жигаринг яқин келса кўнглинг эрий бошлайди, роса излаган нарсангни топгандай ором оласан... Бу бизга илоҳий тортиқ, бу роҳатни илоҳим фақат туққанларимиз орқалигина беради. Ана ўшанда хижолатлик аҳволга тушмаслик учун йўлда қўшилганларнинг гапига зийраклик билан туриш, ака-укаларингизни ҳеч кимга ёмонламаслик, кимнингдир таъсирида нотўғри иш қилаётган жигарингизни ҳам ёмон кўрмаслик лозим. Болангиз учун қандай жонсарак турсангиз, бир қориндан тушганларингиз учун ҳам шундай безовта туринг, камчиликлардан қутулишга ёрдам қилинг, имконингиз бўлса, доимий мурувватлар қилинг. Эҳтиёт бўлингки, биров фақат олувчи, биров фақат тарқатувчи бўлиб қолмасин. Фалончим ўзига тўқ, менинг қўлимга қараб қолган эмас, деманг! Инсон борки, йўқланишни хоҳлайди.\nСиз бировдан бир нарсани тортиб олишни режа қилгандан кўра, виждон буюрган тўғри ишларни қилинг, сизни тақдирнинг ўзи беминнат мукофотлайди.


21.08.2019 10:53 0 1605\nАҚШ президенти Доналд Трамп Франция раҳбари Эмммануэль Макрон билан телефон мулоқоти ўтказди. Унга кўра икки томон навбатдаги G7 музокараларига Россия президенти Путинни таклиф этишни режалаштирмоқда.\nТрамп «Катта еттилик»нинг бошқа етакчилари билан ушбу масалани муҳокама қилмоқчи.\n«Макрон келаси йилги учрашувга Россияни таклиф этишни айтди, Трамп рози бўлди», — дейди журналист Кайли Атвуд.\nСаммит келаси йил АҚШда ўтказилади.\nПутин Трамп Макрон G7 саммит


27 сентябр 2021, Тошкент вақти: 09:44\nСанкт-Петербургда коронавирус инфекцияси билан оғриган ва касалхонага ётқизилганлар сони май байрамларидан сўнг орта бошлаган эди. Июннинг иккинчи ҳафтаси бошларидан шаҳарда қайта ихтисослашган Покров касалхонаси дарвозасидан “тез ёрдам” уловлари тез-тез кириб-чиқа бошлагани кузатилди. “Ленэкспо” павильонларидан бири ковид бўлимига айлантирилди. “Балтиец” ҳамда “Заря” пансионатларида 350 ва 600 та ўрин ҳозирланди. Шунингдек, Уруш ветеранлари госпитали ҳам COVID-19 беморлари учун ажратиладиган бўлди.\n“Настояшчее время” мухбири Мариинск шифохонаси “қизил ҳудуди”да юқумли касалликлар бўлими врачлари ва беморлари билан бир неча сменани бирга ўтказиб, у ердаги аҳволни ўз кўзи билан кўрди.\n“Касалхонада оғриб қолдим. Бошқа дард билан келгандим ўзи, реабилитация даврида шу балога йўлиқдим. Илгари парво қилмасдим, чўчимасдим. Мана, энди ўз бошимга тушди. Оғир хасталарни кўриб, тушуняпман: жиддий нарса экан бу. Кексаларни қўйинг, ўрта ёш беморлар ҳам бор. Эмлатиш керак эди, лоқайдлик қилдим-да”, дейди беморлардан бири – Андрей Леонидович.\nАндрей Леонидович 71 ёшда. У хийла оғир аҳволда олиб келинган, шу боис дераза тагидаги тўшагида ётаркан, ёмон ўйларни ўзига яқинлаштирмасликка ва оддий нарсалардан завқ олишга ҳаракат қилади. Ўпка машқларини бажаришни тавсия қилишган бўлса-да, ҳозирча қувватини тежайди. Кўп вақтини Марсель Пруст романлари мутолаасига бағишлайди.\nАндрей Леонидович кўп вақтини Марсель Пруст романлари мутолаасига бағишлайди\n“Бизда енгил беморлар бўлмайди”\nЖума. Май ойи охири. Врачлар оддий ШҲВларни (шахсий ҳимоя воситалари) кийиб, палаталарни айлангани чиқадилар. Бўлимда беморлар кўп – 85 киши.\nЮқумли касалликлар бўлими палатаси\n“Ҳар куни ишдаман. Дам олмайман. 24 соат алоқада бўлиб туришим лозим, бошқа илож йўқ. Бизнинг бўлим айнан оғир касаллар учун, енгил касаллар бўлмайди бу ерда: уларни ё “соғайди” деб, уйига жўнатамиз ёки стационарга ўтказамиз. Афсуски, оғир хасталар орасида сурункали касалликка чалинмаганлари ҳам учрайди. 40-50 ёшли навқирон одамлар ўлим билан олишиб ётибди. Бир неча ойлаб бемор ҳаёти учун курашиб, барча замонавий воситаларни ишга солиб, барибир уни қутқара олмаган пайтларимиз бўлади”, дейди бўлим мудири Михаил Митичкин.\nДоктор 88 яшар бемор билан гимнастика машқларини бажармоқда.\nУ Петербургга “учинчи тўлқин” яқинлашаётганини айтаркан, ҳам илтимос, ҳам ўгит оҳангида: “Жамоавий иммунитет бир қадар шаклланиб олгунича ниқобларни ечишга шошилманг. Эмлатиш, организмни антитаначалар билан чиниқтириш керак”, дейди мутахассис.\nЮқумли касалликлар бўлимида ëтган бемор\nКислородга муҳтож беморларни врачлар бўлимнинг ўзида ЎСВ (ўпкани сунъий вентиляция қилиш) аппаратига улаб қўйишади. Шундай ускуналардан бири Татьяна Анатольевна исмли бемор ўпкасига юқори босимда ҳаво пуркамоқда. Аёл бир-икки дақиқадан ортиқ гапирса, толиқиб қолади.\nЎпкани сунъий вентиляция қилиш аппарати бемор Татьяна Анатольевна ўпкасига юқори босимда ҳаво пуркамоқда.\n“11 май куни тез ёрдам чақирдим, қаттиқ тобим қочганди. Текширувда ковид чиқди, кечқурун кислород беришди. Эртасига эрталаб эса аппаратга улаб қўйишди. Ўзим нафас ололмасмишман. Шамоллаш нималигини билмасдим, бу касал мендан узоқ юради, деб ўйлардим. Жуда агрессив инфекция экан. Худога шукр, ҳозир анча тузукман. Лекин қаттиқ толиқдим”, дейди кампир.\n"Бу ерда ишлаëтган ҳар бир доктор ҳеч бўлмаганда битта яқини йўқотган. Масалан мен бувимни¸ дейди доктор Дарья Семенюк. Мен ишлашда давом этдим¸ у бизнинг бўлимда ëтган эди ва қўлимда жон берди. Жуда оғир эди: уни қутқара олмаганимиз учун қариндошлар олдида ўзимни айбдор ва масъулиятли ҳис қилдим. Хавфсизлик қоидаларига қаттиқроқ амал қила бошладим ва хато қилмасликка ҳаракат қила бошладим."\nБўлимга дам-бадам реаниматологлар кириб, беморларни кўздан кечиришади, уларнинг аҳволини назорат қилишади. Бўлим мудирига кўра, реанимацияга ўтказгандан кўра шуниси маъқул.\n“Ўзингиз ўйланг: киши қип-яланғоч ҳолда шифтга термулиб ётади, қавм-қариндошлари билан гаплаша олмайди – бу мутлақо нотабиий шароит. Руҳий стресс омилига енгил-елпи қарамаслик керак. Яна бир омил – микрофлора. Ковид бўлган беморни касалхонадаги бактериялардан эҳтиёт қилиш лозим. Айниқса реанимация хоналарида уларни юқтириб олиш оппа-осон. Ҳолбуки, госпитал инфекциялари ўта хавфли саналади. Уларнинг ўлимга олиб бориш кўрсаткичи жуда юқори”, тушунтиради у.\n“Оғир касалларнинг 45-55 фоизи вафот этади”\nВрачларнинг саъй-ҳаракатларига қарамай оғирлашиб қолган беморлар иккинчи қаватда жойлашган Реанимация ва интенсив терапия бўлими (РИТБ)га ўтказилади.\nЖонлантириш ва интенсив терапия бўлими\n“Бўлимимизга оғир аҳволда келтирилган инфекцион касаллар орасида ўлим 45 дан 55 фоизгача бўлади. Эндигина ординатуранинг иккинчи курсида ўқиётган стажёр врачларга қийин бўляпти. Беморлар ўлими улар учун оддий ҳолга айланиб қолмоқда, ҳолбуки "тинч" шароитда бунақа рақамлар нонсенс бўлиб, жуда кам учрайди”, дейди РИТБ мудири Алексей Мамонов.\nҲамшира беморга укол қилмоқда.\nРИТБда стажёр, айни чоғда, ординатурада анестезиология ва реаниматологиядан таълим олаётган Елена Дмитриевани бу ердаги охирги иш кунида учратдик:\n“Мен асли педиатрман, ўз соҳам бўйича ишламоқчиман. Бу ерда декабрдан бери ишлаб турувдим. Шароит жуда оғир. Кекса ёшдаги одамлар хавфли касалликлар билан оғриганида қаттиқ қийналаркан. Жамоа яхши бўлса, бўлимда ишлашга кўникиш мумкин, аммо тез-тез одам ўлишига кўника олмадим”, дейди у.\nЖонлантириш ва интенсив терапия бўлими.\nЕлена ва дугонаси Екатерина Давидова бир ойда 16-17 марта 12 соатлик навбатчиликка чиқишар экан. “Бурнимда тортса йиқилгудек бўлиб уйга қайтаман, дам олганимдан сўнг, яна куч пайдо бўлади. Бутун 2020 йилни шу зайлда ўтказдик. Ҳаёт энди-энди ўзанига қайтаётувди. Барвақт хотиржамликка берилдик чамаси. Кўриб турибсиз, бўлимимиз беморга тўла. Ковид тезроқ тугасайди”, зорланади Екатерина.\n“Ўлган аёл ўрнига унинг ўғлини ётқизишди”\n“Бир ҳафта олдин бу ерда эр-хотин беморлар ётишганди. Бунақаси бизда оддий ҳол. Агар оилавий касалланганларни битта палатага жойлаштириш имкони бўлса, шундай қиламиз”, дейишади врачлар.\nАсли касби ЛОР-врач бўлган бемор Татьяна Георгиевна жуда паст – 80 сатурация билан касалхонага келган. Ҳозирда сатурацияси 90 га чиққан, аммо бу ҳам, ўзининг айтишича, етарли эмас – лоақал 94 бўлиши керак.\nАёл кислород пурковчи ичакни бир оз вақтга оғзидан олиб, ундан кейин эри ҳам ковидга чалиниб, шу ерга ётқизилганини ва кечагина тузалиб кетганини сўзлаб берди.\n“Одатда одамлар реанимацияга оилавий тушишмайди, лекин ковидда бу камёб ҳодиса эмас”, тасдиқлайди РИТБ мудири Алексей Мамонов. Сўнгра у бир нарсани эслагандай бўлади ва ҳаяжонланиб сўз бошлайди:\nМариинск касалхонаси юқумли касалликлар бўлимига беморлар ë тез ëрдам машинаси орқали келади ëки улар бошқа бўлимга тушган бўлса¸ кейинчалик уларда коронавирус аниқлангани учун бу бўлимга ўтказилади.\n“Биласизми, баъзан мутлақо драматик вазиятлар ҳам бўлиб туради. Масалан, биринчи ковид тўлқини чоғида бу ерга бир кампирни ётқизгандик, у кўп ўтмай реанимацияда жон берди. Икки кундан сўнг унинг ўғлини, кап-катта эркакни олиб келишса денг! Ўша палатага, яна-тағин икки кунгина аввал онаси вафот этган койкага тушди. Тақдирни қаранг? Ҳали жойлашиб улгурмасидан мендан сўрайди: “Доктор, онам шу ерда ётганди, аҳволи қанақа экан, айта оласизми?” Ниҳоятда нозик вазият. Нима деб жавоб берганим, очиғи, ёдимда йўқ...”\n“Душхонага ҳам, ҳожатхонага ҳам телефон билан”\nЖарроҳлик ва бойлов ҳамшираси Марина Смирнова 1994 йилдан бери Мариинск касалхонасида ишлайди. Ковид муносабати билан уни умумий жарроҳлик бўлмидан ягона жарроҳлик ҳамшираси сифатида бу ёққа ишга ўтказишган.\nДоктор қабул қилинган беморлар маълумотларини кнопкали телефонда СМС бўлимига ëзмоқда. Беморлар маълумотлари ëзилган дафтар қизил ҳудуддан чиқмайди. Презерватив – телефон учун энг яхши ҳимоя¸ дейди кулиб Алексей Валерьевич, бир марта кийдирасиз¸ ташлаб юборасиз¸ дезинфекция қиласиз.\nЎз соҳасида ягона ҳамшира бўлгани боис, Марина суткасига 24 соат телефон олиб юришга мажбур.\nҲамшира Марина қизил ҳудуддаги операция залида.\n“Ҳамма вақт алоқада бўлиш ишимнинг энг қийин жиҳати, ахир, кечирасиз‑у, душхонага ҳам, ҳожатхонага ҳам телефон олиб киришга тўғри келади-да. Телефон қуввати тугаб қолса, ичимни ит тирнай бошлайди. Чунки зарурат туғилганида, қаерда бўлсам ҳам, таксига ўтириб етиб келишим керак. Операция материаллари, чойшаблар, жиҳозларни ҳамиша шай ҳолда сақлаш ҳам менинг зиммамда”, дейди Марина.\nУчинчи тўлқин яқинлашаётгани Маринани деярли ташвишга солмайди. “Барибир бу ердан чиқа олмайман-ку. Тўғри, иш апрелдагидан кўпроқ, майда яна ҳамма ёқни ковид босди. Лекин қўл қовуштириб ўтирмаймиз-ку? Ишлаш керак, вассалом”, дейди у беғамлик билан.\n“Куни кеча ёнимдаги бемор ўлди: йиқилди‑ю жон берди”\nДушанба. Михаил Митичкиннинг бўлимидаги беморлар сони 93 нафарга етибди. Реанимация бўлимида эса битта жой бўшаганини кўрдик. Айтишларича, жума кунидан бери тўрт киши қазо қилибди.\nПалаталардан бирига бош суққанимизда хаста бир овоз: “Ҳой, мухбир йигит, бу ёққа қара!” деб чақиради. Реанимация тўшагида ётган Андрей Леонидовични базўр танийман. Кўкрагида – датчиклар, бурнига – ЎСВ аппарати ичаги уланган.\n“Энди бу ердаман. Бугун эрталаб 10 ларда бирдан ўтказишди. Лекин чатоқ экан тартиблари”, дейди у ҳансираб.\nУни толиқтириб қўймаслик учун онда-сонда гап ташлайман.\n“Кеча ёнимда ётган қўшним ўлди. Овқатланиб ўтирувдик: йиқилди‑ю жон берди. Мендан ёш эди. Ўпка артериялари тромбоэмболиясига чалинган экан. Мен ҳам ётибман, мана. Бошим зилдек. Кислород етишмайди. Аммо бадбин ўйларга берилганим йўқ ҳамон: ўзимни қўлга олиб, бу синовлардан эсон-омон ўтишим лозим. Ҳали Прустни охиригача ўқиганим йўқ...”\nБир неча кундан сўнг касалхонага борганимда Андрей Леонидович омонатини топширганини айтишди.


Нурота тумани ҳокимлиги расмий веб-сайти Нурмат Отабеков: Овозимни ўхшатиш муттаҳамликдан бошқа нарса эмас » Нурота тумани хокимиятининг расмий сайти\nНурота » Янгиликлар » Нурмат Отабеков: Овозимни ўхшатиш муттаҳамликдан бошқа нарса эмас\nНурмат Отабеков: Овозимни ўхшатиш муттаҳамликдан бошқа нарса эмас\nКоронавирус пандемияси даврида айрим ижтимоий тармоқ ва турли мессенжерларда ўз тасдиғини топмаган ҳамда расмий манбалардан олинмаган маълумотлар тарқатилиши кузатилмоқда.\nСанитария-эпидемиологик ва жамоат саломатлиги хизмати бошлиғи ўринбосари Нурмат Отабековнинг Зангиота шифохонаси ҳақида салбий фикрлари акс этган аудио юзасидан Нурмат Отабеков ЎзА мухбирига шундай деди:\n- Мазкур йиғилишда, ҳатто иштирок ҳам этмадим, - дейди Нурмат Отабеков.- Овоз меники эмас. Овозимни пандемия давридаги чиқишларим туфайли бутун мамлакат аҳолиси деярли таниб улгурган. Мен ҳеч қайси шифокорни танқид қилмадим. Овозимни ўхшатиб, ижтимоий тармоқларда тарқатиш муттаҳамликдан бошқа нарса эмас. Зангиота шифохонасига келсак, у ердаги шарт-шароит билан ҳали яқиндан танишиб улгурмадим. Аммо айнан мазкур шифохонада даволаниб, шифо топаётган беморлар билан суҳбатлашганман. Ҳатто мендан айнан шу шифохонада ётиб даволанишда ёрдам беришим учун амалий ёрдам сўраганлар бор. Иш бор жойда камчилик ҳам бўлади. Шифохонада ҳам камчиликлар бордир эҳтимол, аммо мен шахсан текшириб кўрмаганман. Ҳозир гап мени номимдан сохта аудио чиқариб, ижтимоий тармоқларда тарқатаётган шахслар ҳақида. Мен ОАВ ходимларининг ҳар қандай саволига жавоб беришга, улар сўраганда шахсан интервью беришга тайёрман.\n15 октябрдан каранин чоралари яна\nКОРОНАВИРУС КАРАНТИНИ - ИНСОНИЯТНИ БОШҚАРИШ\nЎзбекистонда коронавирусга чалиниш ҳолатлари


ўзбек » Esdalik.uz - ёшлик илҳомлари\nEsdalik.uz - ёшлик илҳомлари » Теглар » ўзбек\nАзалдан тил миллат кўзгуси, шаъни, унинг миллий бойлиги, ҳам ўтмиш ҳам кечмишини, келажагини белгилаб бергувчи мезони ҳисобланиб келинган. Тарихдан бизга маълумким, ўз тили, ўз маданияти, ўз адабиётига эга бўлмаган, миллий тилини шакллантиролмаган, бор мероси бўлган тилдек юксак бойлигини асраб, авайлаб, йиллар давомида ривожланиб камол топишига ҳисса қўша олмаган миллат йиллар пўртаналари-ю, тарихий довонлар теграсида ё катта таназзулга учраш ва ё йўқ бўлиб кетиш хавфи остида яшаб келган. Тили баркамол бўлган, тилини турфа хатарлардан, турли хуружлардан сақлаб, авлодларига эсон-омон узатадиган халқ эса, ҳеч қачон таназзулга юз тутмаган. Гапни сирасини айтадиган бўлсак, ўлмаган!\n"Занглаб ётар битта ўқ, халқим!"\nБундан 2-3 йил аввал Андижонда, араб саркардаси Қутайба ибн Муслим зиёратгоҳи давлат маблағлари ҳисобидан қайта таъмиррлангани ҳақида ўз муносабатимни билдиргандим, Қиличмозор қишлоғи ҳудудида Қутайба ўз сафдошлари томонидан ўлдирилгач, кейинчалик бу ерда унинг мақбараси бунёд этилган. Анча таъмирталаб аҳволга келиб қолгач, Андижон вилояти ҳокимлиги томонидан бу қадамжо обод қилинди. Балки, Қутайба юртимизни ислом нури билан нурлантиришга ҳисса қўшгандир. Аммо, унинг исломиятга қадар бўлган маданиятимизни ер билан яксон қилганини ҳам унутмаслик кераклигини айтиб ўтгандим, ўшанда.\nТили азизнинг эли азиз\n(ХХ аср жадид услубида)\nЭлларни, қайсики рўйи заминда кучлик бўлган, ўз айтарини ўтказадиган миллатларни жамлайликда тил хусусида бир гурунг қилайлик. Ҳар ким ўз тили ва унинг ҳозирги иқтидори ҳақида сўз айтса.\nАввал инглиз элига навбатни берсакда, қулоқ тутсак, у айтар: “Манинг тилим икки аср ошдики оламни боғловчи, илмни чоғловчи, мағриб-у машриққа, ғариб-у бошлиққа урф бўлган подишо тилдир. Халқлар болаларида манинг тилимни ҳосил қилмоқ учун жаҳд қиладур, буни барча биладир, кўп гапирсам юк бўладир. Кимсаки тилимни хор қилса, ўзи авом қоладир”, дейдию гердайганча бошқаларга жим қулоқ солар.\nГални фаранги олиб дейди: “Тиллар салтанатида фаранг тилимнинг собиқ қироллиги ҳурматидан олам аҳли манинг замбонимни кўп эҳтиром қилгай. Зеро, манинг тилим фасоҳатидан, ҳам нафосатидан иславян-у рус, Оврупаю Африко қувват олиб барака топганини биларсиз. Башар тилимни муҳаббат забони дея бугун кўнгил ҳисларини унингла изҳор қилар. Юртимда кимки тилимга беэътибордир, анинг рўзғорига мушкули бордир” дея, у-да кеккайиб мақомин олгай.


Неймарга 2 йиллик қамоқ жазоси таҳдид солмоқда\n16:47 / 07.06.2016\nИспания олий суди прокуратураси «Барселона» ҳужумчиси Неймарга нисбатан иш очмоқчи.\nГап бразилиялик футболчи 2013 йилда «Сантос»дан каталонияликлар сафига ўтаётганида DIS инвестицион жамғармасига нисбатан фирибгарлик қилгани бўйича шубҳа ҳақида кетмоқда.\nПрокуратура Неймар, унинг ота-онаси, «Барселона» ва «Сантос» клублари собиқ президентлари Сандро Росель ва Одилио Родригес, шунингдек, футболчининг отасига тегишга корхоналарга нисбатан айблов илгари сурилиши керак деб ҳисоблайди.\nНеймар ва унинг отаси жиноят кодексининг 286 ва 288 моддаларига биноан айбдор деб топилиши мумкин. Бу моддага кўра, айбдорга олти ойдан 2 йилгача қамоқ жазосига таҳдид солади.\nDIS вакилларининг таъкидлашича, компания «Барселона» «Сантос»га тўлаган пулдан 40 фоизини олиши керак, лекин уларга 17,1 млн еврога теккан. Кейинчалик, каталонияликлар ҳужумчи учун 83,3 млн ерво тўлашгани маълум бўлган.\nАввалроқ суд бу иш бўйича Сандро Росель ва «кўк-анорранглилар»нинг ҳозирги раҳбари Хосеп Мария Бартомеуни оқлаганди.


ИИББ ЙҲХБ бўлинмаларидаги навбатлар муаммоси деярли ҳал қилинди\nЯқинда Фейсбук ижтимоий тармоғидаги “Водители Ташкента” деб номланган таниқли гуруҳда Тошкент шаҳар ИИББ ЙҲХБ бўлинмаларида (аниқроғи, “Файзобод” ТРИБда) юзага келаётган навбатлар ва уларнинг оқимини бошқаришни “Электрон навбат” дастурий комплекси ёрдамида такомиллаштириш ҳақидаги мақола жойлаштирилди. Агар бу таклифни юзага келтирган муаммо тез кунларда ҳал бўлишини билганингизда, “Электрон навбат” тизимини жорий қилишни талаб қилган бўлармидингиз?\nОлдинроқ хабар берганимиздек, ЙҲХБ туманлараро бўлинмаларидаги навбатларни камайтиришга қаратилган чоралар биз томондан босқичма-босқич йўлга қўйилмоқда. Аниқлик киритадиган бўлсак, ЙҲХБ бўлинмалари баъзи вазифлардан озод этилиши эвазига одамлар оқимининг камайиши кўзда тутилмоқда, хусусан:\n1) Ҳайдовчилик гувоҳномаларини янги нусхасига алмаштириш. Ушбу вазифа тўлиқ Адлия вазирлиги қошидаги Давлат хизматлари марказлари зиммасига юкланмоқда. Бугунги кунда янги турдаги ҳайдовчилик гувоҳномасини Тошкент шаҳрида фаолият юритаётган 11 та “Ягона ойна” марказларидан еттитасида олиш мумкин. Қолган тўрттасини ҳам қамраб олиш бўйича ишлар давом этмоқда, лекин ҳозирни ўзида ЙҲХБ ТРИБларда ҳайдовчилик гувоҳномасини алмаштирмоқчи бўлган фуқаролар навбати юзага келмайди.\n2) Олиб қўйилган ҳайдовчилик гувоҳномаларини қайтариш. 2018 йилнинг 1 ноябрь кунидан Ички ишлар вазирининг “Тошкент шаҳрида йўл ҳаракати қоидаларининг бузилишига доир маъмурий жарималарни тўлашнинг биллинг тизимини жорий этиш тўғрисида»ги буйруғи”га мувофиқ, йўл ҳаракати қоидалари бузилганлиги учун жарималарни тўлашнинг биллинг тизими жорий қилинди. Натижада ЙҲХБ ходимлари томонидан қоидабузарларнинг ҳайдовчилик гувоҳномаларини олиб қўйилиши ҳолатлари камайди, албатта, Маъмурий жавобгарлик тўғрисидаги кодексда томонидан транспорт воситасини бошқариш ҳуқуқидан маҳрум қилинадиган ҳолатлар бундан мустасно. ЙҲХБ ТРИБда одамлар оқимининг камайганлиги даражасини тушуниш учун баъзи рақамларни келтирамиз. Жорий йилнинг октябрь ойида ЙҲХБ ходимлари ҳайдовчилар томонидан 61 978 маротаба йўл ҳаракати қоидалари бузилганлигини қайд этишди, ноябрда эса – 64 616 маротаба. Октябрь ойида 22 941 та ҳайдовчилик гувоҳномалари олиб қўйилган бўлса, ноябрь ойида бу кўрсаткич 6 436 тани кўрсатди. Шундай қилиб, ноябрь ойида ЙҲХБ бўлинмаларига бир олдинги ҳолатга қараганда 16 505 кишига камроқ миқдорда одамлар келган.\n3) Йўл ҳаракати қоидаларини бузганлик учун жарима тўлаш. Хусусан, Payme тизими фойдаланувчилари йўл ҳаракати қоидаларини бузганликлари учун жаримани мобиль телефон ёки компьютер орқали қарор рақами ва жарима суммасини териб тўловни амалга оширишлари мумкин. Ушбу имконият сабабли ЙҲХБ ТРИБлардаги одамлар оқими сезиларли даражада камайди.\n4) Автомототранспорт воситаларини давлат рўйхатидан ўтказиш. Ўзбекистон Республикаси Президентининг “Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида”ги Фармонига мувофиқ (12.12.2017 йилдаги 5278-cонли ПФ), “Ягона дарча” марказларида жорий қилинадиган хизматлар рўйхатида жисмоний ва юридик шахсларнинг автомототранспорт воситаларини Давлат рўйхатидан ўтказиш хизмати ҳам келтирилган (3-илова, 58-сон п.).\nФармонда белгиланган 2020 йил 1 ноябрь кунига қадар бўлган муддатга қарамасдан, автомотранспорт воситалари учун давлат рақамлари олиш хизмати Тошкент шаҳридаги ўн битта Давлат хизматлари кўрсатиш марказларининг барчасида 2019 йилнинг биринчи кварталининг ўзидаёқ мавжуд бўлади. Ташкилий масалаларни тезкор ҳал қилишни имконияти йўқ, чунки масъулият соҳасини, IT-инфрaтизими ва маълумотлар базаси учинчи шахсларга топширилиши тартибини ҳам инобатга олиш даркор.\nШунингдек, бугунги кунда мавжуд бешта ЙҲХБ ТРИБлар ушбу вазифани келгусида ҳам Марказлар билан бир қаторда амалга оширишади. Автомототранспорт воситаларини рўйхатдан ўтказмоқчи бўлган фуқаролар оқими ҳозирда мавжуд 5 та маскан ўрнига 16 та масканга тақсимланади.\n5) Техник кўрикдан ўтиш. Ҳозирда жисмоний шахсларга тегишли автомототранспорт воситаларини мажбурий техник кўриги Тошкент шаҳар ЙҲХБнинг тўртта бўлинмаларида амалга оширилади, аммо Ўзбекистон Республикаси Президентининг 2017 йил 11 июлдаги 3127-сон қарорига мувофиқ жорий йилнинг бошидан буён техник кўрикни тадбиркорлик субъектлари томонидан амалга оширилиши тартибига босқичма-босқич ўтиш жараёни амалга оширилмоқда. Техник кўрик вазифасини хусусий сектор зиммасига қанчалик тез ўтиши инвесторларга боғлиқ.\nШунингдек, “Водители Ташкента” номли Facebook-гуруҳида кўтарилган масалалар бўйича қўйидаги изоҳларни беришни лозим топдик:\nЭълон муаллифи “агрегатларни ечиш” жараёнида кўплаб навбатларда туриш ҳақида ёзади. Шуни хабар қиламизки, 29 ноябрь кунидан буён “Файзиобод” ТРИБ ЙҲХБ рўйхатдан ўтиш имтихон бўлимининг техник кўрик бокси, агрегатларни солиштириш биносида автотранспорт воситаларини ягона база орқали текшириш имкониятини берувчи кабинет ишга тушди.\nШунингдек жорий йилнинг 29 ноябридан бошлаб Миробод туманидаги транспорт воситаларни рўйхатдан ўтказиш ва қайта рўйхатдан ўтказиш “Файзиобод” ЙҲХБ ТРИБ ҳудудидан учинчи туманлараро автотранспорт воситалари диагностикаси ҳудудига қуйидаги манзилга кўчирилди: Миробод тумани, Водил кўчаси, 54-уй (мўлжал: УзБум). Шундай қилиб, ЙҲХБ “Файзиобод” ТРИБ рўйхатдан ўтиш ва имтихон бўлими эндиликда Бектемир, Яшнобод, Шайхонтохур туманларига хизмат кўрсатади. ЙҲХБ “Узбум” ТРИБ эса Миробод ва Мирзо-Улуғбек туманларига хизмат кўрсатади. Шу тариқа, навбатни камайтиришга ва фуқароларнинг муаммоларини тезроқ ҳал этишга эришилади.\nФуқаролар томонидан жарима (ИИББ Telegram-боти орқали ҳам) тўланганида, давлат божи ёки бошқа расмий тўловлар амалга оширилганда келиб тушадиган маблағни тасарруфи ички ишлар органлари ваколатига кирмайди. Жамоатчиликни қизиқтираётган молиявий оқимлар давлат бюджетига йўналтирилмоқда. Давлат бюджетининг сарф қилиниши тўғрисида Молия вазирлиги томонидан “Фуқаролар учун бюджет” деб номланган қизиқарли нашр чиқарилди. Унда мутахассис бўлмаганлар учун тушунарли тарзда давлат бюджети тўғрисида инфографикалар тақдим қилинган.\nЙўлларни, ишдан чиққан светофорларни таъмирлаш, йўл белгиларини ўрнатиш ҳам Тошкент шаҳар ИИББ ЙҲХБ ваколатига кирмайди. Йўл белгиларини, кўрсаткичларни, светофорларни ўрнатиш ҳамда йўл чизмаларини чизиш Йўл ҳаракатини тартибга солувчи техник воситаларни ўрнатиш ва эксплуатация қилиш департаменти зиммасига йукланган. Бунга қарамасдан, Тошкент ш. ИИББ ЙҲХБ мунтазам равишда йўлларнинг, йўл белгилари ва кўрсаткичлари, светофорлар, йўлларни ёритувчи воситаларнинг ҳолатини мониторинг қилиб, Йўл ҳаракатини тартибга солувчи техник воситаларни ўрнатиш ва эксплуатация қилиш департаменти, Тошкент шаҳар Ободонлаштириш бош бошқармаси, “ТOShShAHARNUR” ДУК билан ҳамкорликда йўл ҳаракатини яхшилаш бўйича чоралар кўради. Йўл ҳаракатини тартибга солувчи техник воситаларнинг ишлашида камчиликлар юзага чиққан бўлса, Тошкент ш. ИИББ ЙҲХБ юқорида қайд этилган тузилмаларга кўрсатмалар йўллайди. Йўл белгилари, кўрсаткичлар, светофорлар ҳолатлари билан боғлиқ барча саволларни Йўл ҳаракатини тартибга солувчи техник воситаларни ўрнатиш ва эксплуатация қилиш департаментининг Диспетчерлик пунктига ушбу рақамлар орқали мурожаат қилишингиз мумкин: 281-52-58, 281-52-88.\nПропискаси Тошкент вилоятида бўлган, аммо Тошент шаҳрида истиқомат қиладиган фуқаролар ҳам ҳайдовчилик гувоҳномаларини янги нусхасига пойтахтдаги Давлат хизматлари марказларида алмаштиришлари мумкинми, деган савол бизга тез-тез тушиб туради. Афсуски, бунинг иложиси йўқ – бу каби ҳолатда ҳайдовчилик гувоҳномаларини фақатгина прописка қилинган жой бўйича алмаштириш мумкин.\nБу маълумотлар сиз учун фойдали бўлди, деб ўйлаймиз. Биз, веб-манбалардаги муҳокамаларни мунтазам равишда кузатиш натижасида фуқароларни қийнаётган муаммолардан бохабар бўламиз. Биз томондан олиб борилаётган ишлар холис ва муносиб тарзда баҳоланади деган умиддамиз.


“Барcелона”: Суперлига лойиҳаси ҳали ҳам тирик!.. – AllSportuz.com\n“Барcелона”: Суперлига лойиҳаси ҳали ҳам тирик!..\nКаталониянинг “Барселона” президенти Жоан Лапорта Европа Суперлигаси ҳақида шундай деди.\n“Биз Суперлигага таклиф қилинган клублар билан мулоқотда бўлдик ва ушбу лига етакчиларининг таклифларидан қониқдик, аммо унга кириш тегишли йиғилишда тасдиқланиши керак эди. Овоз беришни июн ойигача ташкил қилиш мантиқан тўғри бўлар эди 30. Энди, лиганинг таклиф қилинган формати мавжуд эмаслиги сабабли, мен ҳеч қандай овоз сўрамайман, лекин лойиҳа бор, “тирик” , мен шуни талаб қиламан.\nУЕФА бизни жарималар ва Чемпионлар Лигасидан четлатиш билан таҳдид қилди. Бизнинг ҳақ эканлигимизни вақт исботлади. Энди улар интизомий ишни ёпиб, бизни Чемпионлар Лигасига рўйхатдан ўтказишди. Англия клублари мусобақанинг асосий ҳаракатлантирувчи кучи бўлишди, аммо улар УЕФА босими остида қўрқиб кетишди. Ўйлашимча, улар энди УЕФА таҳдидларини қайтариб олганини кўриб, Суперлигани тарк этганидан афсусланади.\nБиз ҳали ҳам УЕФА билан диалог бошлашга ҳаракат қилмоқдамиз. Биз рақобат яратишга ҳаракат қилганимиз учун, УЕФАдан тақдиримиз эгаси бўлишни хоҳлаганимиз учун кечирим сўрамаймиз. Ҳеч бўлмаганда мен клуб президенти бўлсам экан “, – деди Лапорта.\nЭслатиб ўтамиз, УЕФА бундан олдин “Барселона”, “Ювентус” ва “Реал” га қарши Суперлига яратишга урингани учун интизомий ишларни тўхтатиб қўйди.\nPrevious Ангеловски: Балки, Голландияга қарши Украина билан ўйин схемасини такрорлармиз!..\nNext Украина терма жамоаси гуруҳ босқичининг ҳал қилувчи ўйини учун таркибини эълон қилди


МАҚТААРАЛ – “ОҚ ОЛТИН” ХАЗИНАСИ\nТуркистон вилояти ҳокими Ж. Туймебаев Мақтааралга махсус хизмат сафари билан бориб, туманнинг 90 йиллик тўйида иштирок этди. Байрам муносабати билан, илмий, маданий, миллий-спорт тадбирлари уюштирилди.\n“Оқ олтин” Маданият уйида ўтган заҳматкаш мақтаралликларни байрам билан табриклаб, эзгу тилакларини изҳор этди.– Вилоятимизнинг бошқа туманлари сингари пахтага бой Мақтааралнинг тарихи ҳам бой. Авваллари Мирзачўл номи билан танилган бу диёрнинг ўзгачалиги заминнинг бақувватлигида, мақтааралликларнинг шижоатли меҳнати ҳамда омилкорлиги чўл-далани гулга буркади, жазирама саҳрони жаннатмонанд масканга айлантирди. Мирзачўл даласини суғоришдан бош мақсад – пахта майдонларини кўпайтириш эди. Илк бор туманда пахтачилик хўжаликлари тузилаётган пайтда Туркистон ер хўжалиги халқ комиссари вазифасини бажарган миллатимиз фахри бўлмиш Султанбек Қўжанов канал қазувчилар билан бўлган учрашувда пахтанинг жуда қиммат хомашё эканлигини, келажакда “оқ олтин” бутун Туркистон ўлкасининг бойлигига айланишини башорат қилган экан. Мана, Элбошимизнинг бевосита қўллови билан Туркистон вилоятининг янги даври бошланиб келмоқда. Вилоятимизнинг жанубида жойлашган, “оқ олтин”нинг кони – Мақтаарал туманининг байрами барчамизнинг қувончимиздир. Мақсадимиз – тўйни нишонлаш эмас, бир асрга яқин вақт мобайнидаги тарихий воқеалар устида мулоҳаза юритиш. Юртнинг бирлигини мустаҳкамлаш, эзгуликка чорлашдир, – деди Ж. Қансейитули.\nСўнг вилоят ҳокими Мирзакентнинг марказий майдонида ўтаётган “Олтин куз-2018” тадбирига йўл олди. Жорий йили мақтаараллик деҳқонлар 60 926,3 гектар ерга экин экишди, шундан 38 593,2 гектарини пахта майдонлари ташкил этади. Туман бўйича бугунгача 96600 тонна “оқ олтин” терилди. Хомаки ҳисоблар бўйича ҳар гектардан 21,4 центнер ҳосил кўтариш режаланган эди. Туман деҳқонларининг залворли меҳнати туфайли 25 центнерга етди. Пахтакорларимизнинг ушбу ғалабаси туманнинг 90 йиллик тўйига муносиб тортиқ бўлди.\n1918 йили Мирзачўлда экин майдони 28669 гектар, шу жумладан пахта майдони 1349 гектар эди. Шундан буён 100 йил ўтибди. Элбошимиз Н. Назарбаевнинг 1998 йили Мақтаарал туманининг 70 йиллик тўйида “Мақтаарал – Жанубий Қозоғистоннинг юраги” деган сўзи туман аҳолисини катта истиқболга етаклади. Президент топшириғи билан Сирдарё устида катта кўприк қурилди, пахтачилик соҳасини ривожлантириш учун саноат кластери ташкил этилди. Республикамизда “Пахтачилик соҳасини ривожлантириш тўғрисида” махсус қонуни амалга жорий этилган. Пахтани қайта ишлаб, экспортга чиқариш учун Шимкентда “Эркин иқтисодий минтақа” барпо қилинди. Мана шу улкан ишнинг барчаси бундан 100 йил аввал бошланган қозоқ пахтасининг машаққатли ҳамда манфаатли йўли эди.\n3 кунга мўлжалланган Мақтаарал туманининг 90 йиллик тўйида “Терма-бўйтуморим” номли термачилар танлови, “Палов фестивали”, ёшлар ўртасида “Жайдарман” ўйинлари, байрам концертлари, товар ишлаб чиқарувчилар ҳамда ҳунармандларнинг амалий санъат намуналари кўргазмаси, “Бўғирсоқ фестивали”, Жетисай тумани санъаткорларининг “Мирзачўлим – мирза элим!” номли концерти, миллий ўйинлардан беллашувлар, “Мақтааралим – шонли маконим” катта концерт дастури намойиш этилди. Шунингдек, кўпкари уюштирилиб, республиканинг турли минтақаларидан келган чавандозлар куч синашди.\n“Жанубий Қозоғистон” мухбири. С. Исаматов суратга олган, 2018-11-19, 09:17 184


Камбағаллик чегарасини белгилаш учун ихтиёрдаги даромад (маош, фойда, қишлоқ хўжалигидан келадиган даромад, давлат трансфертлари, пенсиялар ва бошқалар) ёки истеъмол (озиқ-овқат ва ноозиқ-овқат маҳсулотлари ва хизматлар) даражаси олинади — даромад ё истеъмол даражаси белгиланган кўрсаткичдан паст бўлса, киши камбағал дея ҳисобланади.\nЎзбекистон шароитида истеъмол даражасини танлаш мақсадга мувофиқроқ кўринади, чунки кўпчилик меҳнат фаолиятини ҳали ҳам норасмий сектор ва қишлоқ хўжалигида олиб боради. Шу боис камбағаллик чегарасини белгилаш учун фойдаланилиши кутилаётган минимал истеъмол харажатлари миқдори дастлабки ҳисоб-китобларга кўра, бир киши учун ойига 440 минг сўмни ташкил этди. Ушбу миқдор қандай ҳисоблаб чиқилган, миллий камбағаллик чегарасининг ўзига хослиги ва ушбу кўрсаткични жорий этишнинг аҳамияти нимада?\nКамбағаллик тушунчасига ягона таъриф мавжуд эмас. Баъзилар камбағаллик деганда, инсоннинг бирламчи эҳтиёжларини (озиқ-овқат, кийим-кечак, уй-жой, таълим ва соғлиқни сақлаш) қондиришга имкониятнинг мавжуд эмаслигини тушунса, бошқалар – танлов эркинлигининг етарлича эмаслиги ёки кунига 1,90 доллардан кам миқдорга кун кечиришни, учинчи томон эса – инсоннинг жамият ижтимоий-иқтисодий ҳаётидаги иштирокига путур етказувчи ижтимоий, таълим ва соғлиқни-сақлаш соҳасидаги тўсиқларнинг доимий доирасини тушунишади. Умумий қараганда, камбағалликни баҳолаш бир нечта аниқ белгиланган кўникма ва усулларни талаб қилади.\nЎзбекистонда камбағаллик чегарасини ҳисоблаш учун инсоннинг кундалик озиқ-овқат ва ноозиқ-овқат маҳсулотлари, шунингдек, хизматларга бўлган эҳтиёжларини инобатга олувчи минимал истеъмол харажатларидан фойдаланилган. Минимал истеъмол харажатларини ҳисоблаш учун тажриба сифатида Жаҳон банки кўмагида 2020 йилда Ўзбекистоннинг барча ҳудудларидан танлаб олинган 5 400 та уй хўжаликларида сўровнома ўтказилган. Бунда сўровномада иштирок этган уй хўжаликлари харажатлари миқдори бўйича ўнта гуруҳга ажратилиб, ушбу оилалар орасидан энг кам харажат(даромад)га эга 30 фоиз уй хўжаликлари ажратиб олинган. Сўровнома натижасида олинган маълумотлар асосида мазкур оилаларда жон бошига кунлик истеъмол қилинадиган озиқ-овқат (2200 ккал) ва зарур бўлган ноозиқ-овқат товарлар ҳамда хизматлар учун минимал истеъмол харажатлар бир ойда киши бошига (2021 йилдаги нархлар ўзгаришини инобатга олган ҳолда) камида 440 минг сўмни ташкил этиши ҳисоб-китоб қилинган.\nРасмий чегара тасдиқланди\nЮртимизда минимал истеъмол харажатлари кўрсаткичидан камбағаллик чегараси сифатида фойдаланиладиган бўлди. Август ойида эса “Минимал истеъмол харажатлари қийматини ҳисоблаш тартибини амалиётга жорий этиш тўғрисида”ги ҳукумат қарори қабул қилинди.\nКам таъминланган ва кам даромад топаётган оилалар рўйхати шакллантирилгач, камбағаллар сони ҳисоблаб чиқилади, — дейди Иқтисодий тараққиёт ва камбағалликни қисқартириш вазирининг биринчи ўринбосари Илҳом Норқулов. — Йил якунига бориб бу йилда 10 мингдан ортиқ уй хўжаликларида амалга ошириладиган сўровномалардан келиб чиқиб, расмий минимал истеъмол харажатлари қиймати жорий этилади. Бу камбағаллик чизиғи сифатида ишлатилади. Камбағаллик даражаси тўғрисидаги рақамларга келадиган бўлсак, сўровлар натижасида бу ҳам эълон қилинади. Бирма-бир ҳар битта одам ҳисоблаб чиқилмайди. Лекин 2022 йилдан минимал истеъмол харажатлари меъёри ягона ижтимоий реестрга интеграция қилинади. Фуқаролар унга онлайн ариза беради. Кам таъминланган ёки минимал истеъмол харажатидан кам даромад топаётган оилалар рўйхати шакллантирилгандан кейин камбағаллар сонини ҳисоблаш имконияти бўлади. Бу икки хил метод асосида бўлади: умумий сўровдан келиб чиқиб ҳисоб-китоб қилинади ва камбағаллар сонини ижтимоий реестр орқали 2022 йилда ҳисоблаш имкони бўлади. Лекин бу учун мана шу йилдаги сўровномаларни тугатишимиз керак.\nҚарорга кўра, минимал истеъмол харажатлари кўрсаткичидан камбағаллик мезони (ёки чегараси) сифатида фойдаланиладиган бўлди. 2022 йилдан бошлаб, “Ижтимоий ҳимоя ягона реестри” ахборот тизими орқали оилани кам таъминланган деб эътироф этиш жараёнида қўлланадиган ва жон бошига тўғри келадиган бир ойлик даромад мезони минимал истеъмол харажатларига тенглаштирилади. Ҳар йили август ойигача минимал истеъмол харажатлари қийматининг прогноз параметрлари инфляция кутилмаларидан келиб чиқиб ҳисобланади. Минимал истеъмол харажатлари ва камбағаллик даражаси ҳар йилги ҳисобот йилида инфляция даражасидан келиб чиқиб, кейинги йилнинг 20 январига қадар эълон қилиб борилади. Минимал истеъмол харажатлари таркиби камида ҳар 5 йилда қайта кўриб чиқилади.\nШунингдек, мавжуд кўрсаткичлар борасида қандай ишлар қилиш тартиби ва ёрдамлар кўрсаткичи ҳам ўз-ўзидан шаклланишида қўл келиши мумкин. Асосийси эса камбағаллик кўрсаткичини қай тарзда камайтириш борасида олиб борилаётган ислоҳотлар ҳисобланади.


Хитойда оилаларга учинчи фарзандни кўришга рухсат берилиши мумкин\nCана : 04-03-2018 / Дунё / кўрилди: 1129\nХитойда қонун чиқарувчилар оилаларга учинчи фарзандни кўриш учун рухсат бериши мумкин. Тегишли масалани улар шу йил мартда Бутунхитой халқ вакиллари мажлисининг йиллик сессиясида муҳокама қилади, деб ёзади «Дарё».\nТаклифни Гуандун провинцияси вакили Чжу Леюй илгари сурган. Унинг сўзларига кўра, оилаларни режалаштириш сиёсати туфайли Хитой туғилиш даражаси паст бўлган мамлакатга айланиб қолиши мумкин.\n«‘Бир оила — бир бола’ сиёсатининг бекор қилинишидан кутилган натижалар ва бунинг самараси ўртасида катта фарқ бор, бу аҳолининг шитоб билан ўсишига эмас, аксинча, туғилиш даражасининг пасайишига олиб келди», — дея аниқлик киритди Чжу Леюй.\nДавлат статистика бюроси маълумотларига кўра, 2017 йилда Хитойда 17,23 миллион бола туғилган, бу 2016 йилга нисбатан 630 минг нафарга кам демакдир. dle 10.2 скачать , Быстрый торрент трекер КиноСвин рунета\nХитойда динозавр тухумларини ўғирлаб кетган жиноятчилар қўлга олинди


09:24 20.07.2021 128\nЎзбекистон делегацияси Японияга йўл олди\nТокио шаҳрида бўлиб ўтадиган XXXII ёзги Олимпия ўйинларида иштирок этадиган Ватанимиз делегацияси Японияга жўнаб кетди. Делегация Ислом Каримов номидаги Тошкент халқаро аэропортида тантанали кузатиб қўйилди. Бу ҳақда «Xabar.uz» хабар берди.\nМаросимда Ўзбекистон Республикаси Олий Мажлиси Сенати раиси, Ўзбекистон велосипед спорти федерацияси раҳбари Танзила Норбоева, Ўзбекистон Республикаси Бош вазири Абдулла Арипов, Ўзбекистон Республикаси Бош вазирининг ўринбосари, Туризм ва спорт вазири, делегация раҳбари Азиз Абдуҳакимов, Рустам Шоабдураҳмонов бошчилигидаги МОҚ раҳбарияти, спорт фахрийлари, федерация мутасаддилари, спортчиларимиз ва уларнинг яқинлари, ОАВ иштирок этишди.\nXXXII ёзги Олимпия ўйинларида иштирок этадиган Ўзбекистон делегацияси махсус ажратилган чартер рейс билан «Boeing 787 Dreamliner» ҳаво кемасида Токиога йўл олди.\nЭслатиб ўтамиз, Токио-2020 Олимпия ўйинлари 23 июль – 8 август кунлари бўлиб ўтади. Унга делегациямиз 17 спорт турида 71 та лицензия қўлга киритган. Олимпия ўйинларининг тантанали очилиш маросими 23 июль куни Тошкент вақти билан соат 16:00 да Токиодаги «Олимпия» стадионида бошланади.\n09:06 05.Aug.2021 77\n17:51 03.Aug.2021 199\nТезкор: Акбар Жўраевда олимпиада рекорди ва олтин медал!\n20:08 01.Aug.2021 127\nШахмат бўйича Филипинда ўтказилган ёшлар ўртасидаги Осиё чемпионатида совриндор бўлган Бахром Бахриллаевни Сардоба тумани ҳокими энг замонавий ноутбук ва китоблар тўплами билан тақдирлади


Чоршанба, 28 Октябр 2015 00:06\nРаван Жаъфар Алтайи Википедия гуруҳида кўрсатган меҳнатлари учун Испания қироллиги мукофатининг лауреатига айланди, деб хабар қилди OnIslam.net.\nАстурия шаҳзодаси жамғармаси тарқатган пресс-релизда айтилишича, Оведода бўлиб ўтган тадбирда ҳалқаро ҳамкорликлари учун 2001 йили америкалик Жимми Уэльс тарафидан ташкил қилинган Википедиянинг бир гуруҳ мутахассиларига мукофатлар топширилган.\nВикипедиядаги ҳамкасблари билан бирга ҳижобга ўранган қиз ҳам ўз мукофатини олиш учун саҳнага чиққан. Раван Алтайи онлайн-қомуснинг араб бўлимини тўлдириш учун бир неча йил тинмай меҳнат қилган. Мукофат шу меҳнатларнинг самарасидир.\n« Саудия шиалар йўлбошчисини ўлимга ҳукм қилди\tҲадичаи Кубро мадрасасида маънавий-маърифий тадбир »\nБМТ: Мосул учун жангларда Ироқнинг 2000 аскари ҳалок бўлди\nСаудиялик шаҳзоданинг расми ижтимоий тармоқларни ларзага солди\nЁлғон туфайли бошланган босқин\nЎтган мавсум Испания футбол даҳолари аниқланди: Мората, Симеоне, Роналдо, Суарес, Адурис


13:01 / 25.08.2015\nASUS компанияси ZenFone 2 смартфонининг 256 Гб доимий хотирага эга янги версиясини тақдим этди. Шу билан бирга қурилма, 128 Гб’гача бўлган microSD флеш-карталарини ҳам қўллаб қувватлайди. Умумий ҳисобда смартфон 384 Гб бўш хотирага ҳажмига эга бўлади. Янги қурилма анчагина узун – ASUS ZenFone 2 Deluxe Special Edition номига ега бўлди.\nҚолган техник кўрсатгичларга келадиган бўлсак, смартфон – 5, 5 дюмли Full HD дисплeй, 64 битли Intel Atom ZЗ3580 процессори, 4 Гб тезкор хотира чипи, 13 мегапикселл зичликда суратга олувчи камера, 3000 мАч қувватга эга батарея билан жиҳозланган.


ЎзА - Бекободда сайёр қабул: аксарият муаммолар жойида ҳал этилди\n19.08.2017 14:31 Чоп этиш версияси\nТошкент вилояти Бекобод шаҳрида Ўзбекистон Республикаси Президенти девонининг Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати вакиллари томонидан ўтказилган навбатдаги сайёр қабулда ҳам бу яққол ўз ифодасини топди.\n– Кўчамиз анчадан буён таъмирталаб бўлиб қолган эди, – дейди Бекобод шаҳрининг А.Набиев кўчасида яшовчи Феруза Ёқубова. – Сайёр қабулда мурожаатимиз ижобий ҳал қилиниб, мутасаддиларга кўчамизни таъмирлаш бўйича тегишли топшириқлар берилди. Аҳоли мурожаатларининг тезкор ва жойида ҳал этилишига хизмат қиладиган бундай самарали тизим йўлга қўйилгани одамларни жуда хурсанд қилмоқда.\n– Онам билан бирга 5 йилдан буён ижарада яшаймиз, – дейди Мафтуна Худойбердиева. – Уй сотиб олишга қўлимиз калталик қилади. Тўғри, бироз ноқулай бўлса-да, Халқ қабулхонасига мурожаат қилдик. Бугун ушбу сўровимизга жиддий эътибор қаратилиб, уйли бўлишимизга кўмаклашишга қарор қилинганидан кўнглимиз тоғдек кўтарилди. Худди ҳозироқ уйли бўлгандек хурсанд бўлдим. Кам таъминланган оилаларга давлат томонидан беғараз ёрдам кўрсатиладиган мана шундай адолатли тизим жорий этилгани учун Президентимиздан миннатдормиз.\nҲар бир мурожаат ортида инсон тақдири туради. Бинобарин, мамлакатимизда амалга оширилаётган изчил ислоҳотлардан кўзланган асосий мақсад инсон манфаатларини таъминлашга қаратилган. Бу Бекобод шаҳрида ўтказилган сайёр қабулда ҳам фуқаролар муаммосига вақтида ва оқилона ечим топилганида яна бир карра намоён бўлди. Одамларни ўйлантираётган муаммоларга ечим топишнинг бундай самарали механизми уларнинг бугунидан рози бўлиб яшаши, эртанги кунга ишончи янада мустаҳкам бўлиши, юртимизда кечаётган улкан ўзгариш ва янгиланишларга дахлдорлик туйғуси юксалишида муҳим аҳамият касб этмоқда.\nСайёр қабулда Тошкент вилояти ҳокими Ш.Бобоев сўзга чиқди.


Ҳиндистон U-19- Ўзбекистон U-19. Учрашувдан олдинги қизиқарли маълумотлар / CHAMPIONAT.asia\nҲиндистон U-19- Ўзбекистон U-19. Учрашувдан олдинги қизиқарли маълумотлар\nЎзбекистон U-19 ёшлар терма жамоаси бугун, 10 октябрь куни саралаш баҳслари доирасида Ҳиндистонга қарши майдонга тушади.\nЎзбекистон U-19 - Ҳиндистон U-19 ўртасидаги "А" саралаш гуруҳи 4-тур учрашуви Тошкент вақти билан 18:30да бошланади.\nЎзбекистон ҳам, Ҳиндистон ҳам ҳозиргача иккитадан ўйин ўтказган. Ўзбекистон Туркманистон ва Непални мағлуб этган (мос равишда 1:0 ва 5:0). Ҳиндистон ёшлар терма жамоаси дастлабки ўйинда Қатарга 0:2 ҳисобида ютқазган, бироқ Непални 1:0 ҳисобида мағлуб этган.\nЎзбекистон ва Ҳиндистон термалари миллий терма жамоа даражасида беш марта тўқнаш келишган. Ўсмирлар ва ёшлар миқёсида эса Ҳиндистон ва Ўзбекстон терма жамоалари 2011 йилда илк бор тўқнаш келишган, ҳозиргача 3та ўйин ўтказилган. U-19 ОЧ-2012 саралашида Аҳмаджон Мусаев шогирдлари Теҳронда Ҳиндистонни 2:1 ҳисобида мағлуб этишган. Қолган икки ўйин U-16 даражасида ўтказилган ва ҳар иккала сафар ҳам Ҳиндистон Дилшод Нуралиев жамоасига мағлуб бўлган (0:9, 2:3).\nҲиндистон U-19 ёшлар терма жамоасидаги энг қизиқарли шахс – терма жамоанинг англиялик бош мураббийи Колм Тоалдир.\nКолм Тоал қўл остидаги Ўзбекистон ёшлар терма жамоаси ОЧ-2006 саралашида Тожикистонни мағлуб эта олмай, финал йўлланмасисиз қолишган. Шундан сўнг Ўзбекистонни тарк этган Колм Тоал ўз фаолиятини Осиёнинг бошқа бир мамлакати – Ҳиндистонда давом эттириб келмоқда. У 2007 йилдан бери Осиё чемпионати саралашлари ва финал босқичларидаги Ҳиндистон U-16 ва Ҳиндистон U-19 термаларига устозлик қилиб келади. Колм Тоалнинг Ҳиндистон терма жамоалари устози сифатидаги Ўзбекистон билан илк тўқнашуви 2011 йил 4 ноябрида, Эронда юз берди. Ўшанда Аҳмаджон Мусаев шогирдлари Колм Тоал шогирдларини Владимир Козакнинг дубли эвазига 2:1 ҳисобида мағлуб этган. Деярли шу вақтда Тошкентда U-16 ОЧ-2012 саралаши бўлган, Нуралиев жамоаси Ҳиндистонни 9:0 ҳисобида мағлуб этган. Ҳиндларда устоз бошқа эди. Ўзбекистонга 0:9 ҳисобида имкониятни бой берганига қарамай, Ҳиндистон ўсмирлар ўртасидаги 2012 йилги ОЧ финал босқичига чиққан. Финал босқичига Ҳиндистон U-16ни Колм Тоал олиб келган. Терма Ўзбекистон билан бир гуруҳдан ўрин олган. Осиё Чемпионати финал босқичидаги ўйинда Дилшод Нуралиев шогирдлари Колм Тоал жамоасини қийинчилик билан, 3:2 ҳисобида мағлуб этишган. Ўсмирлар ўртасидаги ОЧ-2012да Ўзбекистон ўсмирлари чемпион бўлишган, бироқ гуруҳда қолиб кетишлари ҳам мумкин эди. Бироқ айнан Ҳиндистон гуруҳ босқичи сўнгги турида Хитой билан 2:2 ҳисобида дуранг ўйнагани, Ўзбекистонни чорак финалга олиб чиққан. Шундай қилиб, бугун ҳам Ўзбекистон U-19 ёшлар терма жамоасини Ҳиндистонга қарши осон бўлмаган ўйин кутиб турибди.\nУчрашувни Қатарнинг "Ал Касс" телеканали жонли равишда эфирга узатади. Қуйидаги линк орқали ўйинни томоша қилиш мумкин.\nМанба\t: twitter.com/UzbekistanU20


Илм-фан рўза ҳақида нима дейди? - Darakchi\nСАЛОМАТЛИК 06.05.2020, 18:42\nБиз рамазон ойи келиши билан 500 нафар кўнгилли одамларни кузатдик. Уларнинг 400 нафари рўзадор эмас эди. Рўзанинг илк кунлариданоқ 100 нафар рўзадорда ҳиссий ўзгаришлар содир бўлиб, мия фаолияти, асосан, асаб толалари қайта тиклана бошлади. Энг қизиғи рамазоннинг 7 кунига келиб, рўзадорларнинг асаб толалари етарли миқдорда кенгая бошлади. Тиббиётда маълумки, асаб толаларининг торайиши жуда кўплаб хавфли касалликларни келтириб чиқаради (инфаркт, невроз, инсульт, ошқазон ости бези касалликлари ва бошқалар).\nЎнинчи куни рўзадорларнинг юрак уриши, қон босими ва айланиши жуда ҳам ажойиб ҳолатга келди (ҳеч қандай муаммоларсиз). Хужайраларнинг янгиланиш жараёни саломатликнинг талаб даражасига етди.\nЭндиги хулоса барчамизни ҳайратга солди. Кунлар ўтиши билан рўзадорларнинг танасида бахт гармони – эндорфин, ҳурсандчилик ва хотиржамлик гармонлари – серотонин ва норипинефринлар миқдори оша бошлади. Бу гармонлар инсонларни соғлом ва шижоатли бўлиши, иммун тизимининг кучайиши, касалликларга қарши курашиш ва мақсад сари интилишида жуда катта асос вазифасини бажаради.\nҚувонарлиси, мазкур ижобий туйғулар рўза тутмаган иштирокчиларнинг ҳам кўпчилигида намоён бўлган. Улар рўза тутганларга чиройли муомала қилиб, ёрдам бериш, уларга ифторлик ва саҳарлик учун таомлар таёрлаб беришга ҳаракат қилганлар, дейилади Muslim.uz эълон қилган мақолада.


Солиқчилар ўтган даврдаги рентабеллик кўрсаткичларидан келиб чиқиб, фойда солиғини қайта ҳисоблашни сўраб хат жўнатишмоқда.\nДСИ нимани сўраяпти\nКамерал назорат натижаларига кўра ДСИ 2018 йил якунлари бўйича корхонада йиллик рентабеллик 20% бўлганда фойда солиғи суммаси 120 млн сўмни ташкил этганлигини аниқлади. 2019 йилнинг I ярим йиллиги учун ҳисоб-китоб бўйича:\nрентабеллик 7%гача тушиб кетган;\nфойда солиғи суммаси камайган.\nДСИ Солиқ кодексининг 70-моддасига таяниб, солиқ тўловчидан қуйидагиларни сўрамоқда:\n20%дан келиб чиққан ҳолда фойдани ва унга солинадиган солиқни қайта ҳисоблашни;\nҲисоботларни қайтадан топширишни ва солиқни қўшимча тўлашни.\nСолиқ тўловчи бундай қилишга рози бўлмаса, солиқчилар ёзма равишда асослаб беришни таклиф қилишяпти ҳамда солиқ тўловчига қулай вақтда суҳбатлашиш учун ДСИга ташриф буюришини айтишяпти.\nҚандай муносабат билдириш мумкин\nБиринчи вариант – «қонун бўйича». Корхона ушбу хатга эътибор қаратмасликка ҳам ҳақлидир. Бундай хатлар қонун ҳужжатларида на шакл, на мазмун жиҳатидан назарда тутилмаган. Солиқ органларининг бюджетни тўлдиришга интилиши тушунарли, бу уларнинг бевосита мажбуриятларига киради. Бироқ бунинг учун тахмин қилинаётган фойдадан келиб чиқиб солиқларни қўшимча тўлашни ёки рентабелликнинг тушиб кетиш сабаблари тўғрисидаги маълумотларни сўраб ёзилган «дўстона хатлар»дан фойдаланиш нотўғри ишдир.\nСолиқчилар хатларида Солиқ кодексининг 70-моддасига ҳавола қилишяпти. Бироқ унда тўғридан-тўғри шундай дейилган: камерал назоратнинг мақсади солиқ тўловчига давлат солиқ хизмати органлари томонидан камерал назорат натижалари бўйича аниқланган солиққа оид ҳуқуқбузарликларни мустақил равишда бартараф этиш ҳуқуқини беришдан иборатдир. Солиқчиларнинг солиқ тўловчиларга ягона белгиланган ёзма мурожаат шакли бу талабномадир. У солиқ ҳисоботини тўлдиришда хатоликларга йўл қўйилганлиги ёки тақдим этилган солиқ ҳисоботида кўрсатилган ва ДСИдаги мавжуд маълумотлар ўртасида зиддиятлар борлиги аниқланганда тақдим этилади (Солиқ кодексининг 70-моддаси).\nВаҳоланки, рентабеллик даражасининг пасайиши хатолик эмас, балки хўжалик фаолиятида юз берган ҳолат далилидир. Мазкур ҳолат нафақат солиқ органларига, балки солиқ тўловчиларнинг ўзларига ҳам хуш ёқмайди. Ушбу масала асослаб берилишини талаб қилиш эса тадбиркорлик фаолияти субъектларининг фаолиятига аралашиш ҳисобланади. Бу қонун билан тўғридан-тўғри тақиқланган («Тадбиркорлик фаолияти эркинлигининг кафолатлари тўғрисида»ги Қонуннинг 34-моддаси). Солиқ тўловчилар ДСИнинг Солиқ кодексига ва бошқа норматив-ҳуқуқий ҳужжатларга мувофиқ бўлмаган ҳужжатлари ҳамда талабларини бажармасликка ҳақлидир (Солиқ кодексининг 31-моддаси).\nХулоса: ўтган даврлардагига қараганда рентабелликнинг пасайиши – ҳуқуқбузарлик ҳам, хатолик ҳам эмас. Бу хўжалик фаолиятида тез-тез учраб турадиган ҳолатдир. Ҳеч бир шаклда – «дўстона» хат ёки «талабнома» кўринишида рентабеллик пасайиши сабабларини сўрашга солиқчилар ҳақли эмас.\nИккинчи вариант – «ҳаётий ёндашув». Амалиётда солиқ тўловчиларнинг кўпчилиги солиқчиларни илтимосига ижобий қараб, уларга ён босадилар. «Норма» ўтказган сўровда иштирок этган кўпгина солиқ маслаҳатчилари ва адвокатлар: «солиқчилар билан иш юзасидан нормал муносабатларни сақлаб қолиш истагида бўлсангиз, ДСИ хатларига жавоб беринг» дея тавсия этишди.\nХатда ва улар билан учрашувда рентабеллик пасайганлигининг сабабларини тушунтириб беринг:\n1-сабаб. Реализация қилинаётган товарлар мавсуми тугаётганлиги муносабати билан ҳамда уларни сақлаш ва ташиш харажатларини камайтириш мақсадида, фирма уларни чегирмалар билан сотишга қарор қилди. Натижада сотувдан тушум ортди, бироқ фойда камайди, чунки чегирмани ҳисобга олган ҳолда белгиланган устама минимал эди.\n2-сабаб. 2019 йилда корхона ўз брендини фаол илгари суришни бошлади. ТВдаги, ташқи, интернетдаги рекламага кўп пул сарфланди. Натижада реализация қилишга оид харажатлар ошиб кетди, бу эса фойданинг камайишига олиб келди.\n3-сабаб. 2019 йилнинг бошида корхонада шартнома нархи бўйича маҳсулотлар (хизматлар)ни реализация қилиш бўйича мажбуриятлар мавжуд эди. Корхона ушбу мажбуриятлар бўйича нархларни ошира олмади. Бироқ хом ашё ва материалларнинг анча қимматлашганлиги реализация қилинган маҳсулот таннархининг ошишига ва тегишинча ҳисобот давридаги фойданинг камайишига олиб келди.\n4-сабаб. 2019 йилнинг биринчи чорагида корхона иқтисодий (технологик, техник ёки ташкилий) сабабларга кўра ишлаб чиқариш қувватидан тўлиқ фойдалана олмади. Бунда доимий харажатлар – ижарага, доимий ходимларга, ускунани таъмирлашга ва бошқаларга харажатлар камайгани йўқ. Натижада ҳисобот давридаги фойда камайиб кетди.\n5-сабаб. Рентабелликнинг пасайиши кутилмаган зарар кўришлар билан тушунтирилади. Корхонанинг цехларидан бирида ёнғин содир бўлган. Корхона кўрган зарар:\nавария пайтида ускуналарнинг бекор туриб қолишидан йўқотишлар ва бекор туриб қолишлар учун ходимларга ҳақ тўланиши;\nавария чоғида олинган яроқсиз маҳсулотдан кўрилган зарар;\nавария оқибатларини тугатишга оид харажатлар - материаллар, бинони таъмирлаш ва бошқаларга сарф-харажатлар.\n6-сабаб. Технологик хатолар оқибатида 2019 йилнинг I чорагида кўп маҳсулот яроқсизга айланди. Корхона бу чиқимларни корхона харажатларига киритишга мажбур бўлди, бу эса фойданинг камайишига олиб келди.\n7-сабаб. Корхона ҳисобот даврида умумий ишлаб чиқаришга мўлжалланган бинони капитал таъмирлашдан чиқарди. Таъмирлаш харажатлар ҳисобот давридаги фойдани камайтириб юборди.\n8-сабаб. Ускуналарнинг бир қисми техник сабабларга кўра ишдан чиқди. Улар таъмирланди, бу эса кўрсатилган даврда корхонадаги бошқа ишлаб чиқариш харажатларининг ошишига сабаб бўлди.\n9-сабаб. Корхонада ҳисобот давридаги фойданинг камайиши ушбу давр учун салбий курс фарқларининг ошиши билан боғлиқдир. Хусусан, корхонада импорт шартномаси бўйича АҚШ долларида мажбуриятлар мавжуд. АҚШ доллари курсининг ошиб кетиши туфайли корхонанинг молиявий-хўжалик фаолияти натижаларига киритиладиган валюта курси фарқидан зарарлар ошиб кетди.\n10-сабаб. Ҳисобот даврида рентабелликнинг пасайиши даъво муддати ўтган дебиторлик қарзи (ва ундирилиши ноаниқ бўлган бошқа қарзлар) ҳисобдан чиқарилиши натижасида юз берди. 5.02.1999 йилдаги 54-сон ВМҚга мувофиқ, шубҳали қарзларни ҳисобдан чиқаришдан зарарлар бошқа операцион харажатларга киритилди.\n11-сабаб. Бозор шароитларининг ўзгариши муносабати билан корхона қайта ташкил этилмоқда. Бу эса ходимлар сони (штати)нинг қисқаришига олиб келди. Қонун ҳужжатларига мувофиқ ишдан бўшатилаётган ходимларга пуллик компенсация тўланди.\n12-сабаб. 1 январь ҳолати бўйича асосий фондларни қайта баҳолашни ўтказиш тартиби тўғрисида низомнинг (рўйхат рақами 1192, 4.12.2002 йил) 5 ва 6-бандларига мувофиқ корхона арзонлаштиришни бевосита усул билан амалга оширди. Объектлар қиймати баҳоланаётганларига ўхшаш янги объектларнинг ҳужжатлар билан тасдиқланган янги бозор нархлари бўйича қайта ҳисобланди. Арзонлаштириш суммасининг аввалги қўшимча баҳолаш суммаларидан ошиб кетиши бошқа операцион харажатларни оширди.\n13-сабаб. Корхонада қўшимча харажатларнинг ошиб кетиши фойданинг камайишига олиб келди. Хусусан, корхонада захирада қадоқланган товарлар бўлган. Асосий мижоз ўз ўрамини ўзгартирди ва компенсация тўламаган ҳолда захирадаги маҳсулотларни қайтадан ўраб жойлашни талаб қилди. Корхона асосий мижозни йўқотмасдан учун бунга рози бўлди. Қайтадан ўраб-жойлаш натижасида зарар кўрилди, бу корхонанинг молиявий натижаларида акс этди.\nАлбатта, булар рентабеллик даражаси тушиб кетишига олиб келувчи сабабларнинг ҳаммаси эмас. Хўжалик фаолиятида вужудга келадиган вазиятларнинг ҳаммасини санаб ўтишнинг иложи йўқ.\nФаолиятингизда юзага келган ҳақиқий ҳолатдан келиб чиқинг. Асосийси солиқчиларга рентабеллик даражаси пасайиб кетишининг ўзига яраша асосли сабаблари борлигини тушунтириб беринг. Сиз эса қонунга итоаткор солиқ тўловчисиз, солиқларда «иқтисод қилиш» мақсадида фойдани камайтирадиганлардан эмассиз.


Марғилон шаҳар ҳокимининг собиқ ўринбосари Фарғона шаҳридаги ўз уйида осилган ҳолатда топилгани хабар берилган эди. Ушбу ҳодиса юзасидан Бош ... Э.Т. оилали бўлган, 3 нафар фарзанди бор. 2018 йил 20 августда Марғилон шаҳар ҳокимининг иқтисодиёт ва тадбиркорлик масалалари бўйича ...\nтармоқларда Марғилон шаҳар ҳокимининг ўринбосари шанба куни ўз уйида осилган ҳолатда топилгани ва бунинг сабаблари аниқ эмаслиги ҳақида хабарлар тарқалди. «Xabar.uz» ... этилдики, 1984 йилда туғилган Э.Т. 2019 йилнинг апрел ойига қадар Марғилон ҳокими ўринбосари лавозимида ишлаган. У шу йилнинг 29 ноябридан ...\nМарғилонда содир этилган қотиллик жинояти бўйича Бош прокуратура маълумот берди. Маҳкама матбуот хизмати раҳбари Ҳаёт Шамсутдиновга кўра, шу ... кўра, шу йилнинг 15 октябрь куни 10:00ларда Фарғона вилояти, Марғилон шаҳри марказида жойлашган «Ойгул» савдо мажмуасида фуқаро С.Т. ...\n19 сентябдан Yandex.Taxi Фарғона ва Марғилон шаҳарларида иш бошлади. Таксига буюртма бериш учун, иловани юклаб олиш, уни очиш ва қаерга бориш кераклигини кўрсатиш керак. Геолокация ... сафар тахминан 3300 сўм, Сайилгоҳ кўчасидаги «Макро» супермаркетидан Марғилон озиқ-овқат бозоригача — 7000 сўм атрофида бўлади. «Биз машинага ...\nраҳбарининг матбуот хизмати хабар берди. Бу ерда дастлаб Қўқон ва Марғилон шаҳарларини комплекс ривожлантиришга хорижий инвестициялар жалб ... уй-жойлар қурилишига оид лойиҳаларни қайта кўриб чиқиш, Қўқон ва Марғилон шаҳарларини ривожлантириш бўйича беш йиллик режа қилиш зарурлигини ...\nМарғилон шаҳар Давлат хизматлари маркази ҳам қурилиб фойдаланишга топширилди. Бу ҳақда Давлат хизматлари агентлиги матбуот хизмати хабар берди. Янги ... инфоленд ва бир қатор бошқа қулайликлар мужассам этилган. Марғилон шаҳар Давлат хизматлари маркази янги биноси «Ferghana International ...\nвилояти Марғилон шаҳар бозорида ёнғин бўлгани ҳақида хабар бериб ўтилган эди. Бош прокуратура томонидан ушбу ҳолат бўйича расмий баёнот берилди.2019 ... берилди.2019 йил 08 июндан 09 июнга ўтар кечаси соат 02:10 ларда Марғилон шаҳар, Пичоқчи МФЙ, Ҳиёбон кўчаси, 174А-уйда жойлашган «Марғилон ...\nвилояти Марғилон шаҳридаги бозор ёнди. Бу ҳақда ижтимоий тармоқларда маълумотлар тарқатилмоқда. Хабар қилинишича, ёнғин тунги соат 02:00да бошланган.Озиқ-овқат ... ҳудудлари ички ишлар ходимлари томонидан ўраб олингани айтилмоқда.Марғилонда бозор биринчи марта ёнмаяпти. Хабар қилинишича, аввал ҳам халқ ...\nМарғилон шаҳрида хизмат олиб бораётган ички ишлар ходимининг қонуний талабларини бажармасдан фаол қаршилик кўрсатиб, тан жароҳати етказган шахс ... бермоқда «ЎзА». 2018 йил 26 сентябрь куни эрта соат 9:00 ларда Марғилон шаҳридаги Б.Марғилоний ва Мустақиллик кўчалари кесишган чорраҳада ...\nучун яқинда мазкур қарор доирасида акциядорлик тижорат Халқ банкнинг Марғилон филиали янгидан қўрилиб, фойдаланишга топширилди. Фото: Банк ... Банк ахборот хизмати Айтиш лозимки, Халқ банкининг Марғилон филиалида авваллари жисмоний шахсларга икки нафар ва юридик шахсларга ...\nЯна қизлар зўрланди. Бу сафар Қўқонда!\nМарғилондаги Меҳрибонлик уйи раҳбарлари узоқ йилга озодликдан маҳрум қилинди\nхабар берилганидек, Марғилон шаҳар 1-Меҳрибонлик уйи мансабдор шахслари томонидан содир қилинган жиноятлар юзасидан муассасанинг мансабдор шахслари ва хизматчиларига ...\nМарғилондаги етимлар тақдири. Иш ёпиқ судда кўриб чиқилмоқда\nМарғилон шаҳридаги Меҳрибонлик уйининг собиқ директори ва ходимларига нисбатан суд ҳукмига оид мақола юзасидан ижтимоий тармоқларда Демократия ... Демократия ва инсон ҳуқуқлари институти директори Сайёра Хўжаеванинг Марғилон шаҳридаги 1-сонли Меҳрибонлик уйи мансабдор шахсларига нисбатан ...\nшов-шув Ижтимоий тармоқлар яна жунбушга келди: уч-тўрт ой бурун Марғилондаги 1-Меҳрибонлик уйида аниқланган жиноятлар қанча шов-шув бўлган бўлса, эндиликда судланувчиларга нисбатан тайинланган жазо сурони ... давлат ташкилотининг етарлича «ҳиссаси» бор!.. Мавзуга доир: Марғилондаги меҳрибонлик уйи ходимларига чиқарилган «ўта юмшоқ ҳукм» жамоатчилик ...\nва инсон ҳуқуқлари институти Бош прокуратурани Марғилондаги меҳрибонлик уйи ходимларига чиқарилган «ўта юмшоқ ҳукм»ни бекор қилиш ва мамлакатдаги барча меҳрибонлик уйларини текширишга чақирди, ... инсон ҳуқуқлари институти Ўзбекистон бош прокурори Отабек Муродовга Марғилондаги меҳрибонлик уйининг болаларга нисбатан зўравонлик ишлатган ...\nМарғилон шаҳридаги 1-Меҳрибонлик уйида содир этилган жиноят иши юзасидан суд ўз ҳукмини чиқарди. Бу ҳақда ЎзА ёзмоқда. Мазкур жиноят ишида судланувчилар ... ва адолат мезонлари асосида кўриб чиқилган. Маълум бўлишича, Марғилон шаҳар 1-меҳрибонлик уйи директори Камол Якубов мансабига совуққонлик ...\nдавра суҳбати ташкил этилгани ҳақида хабар берган эдик.Учрашувда Марғилондаги меҳрибонлик уйида ва Оққўрғондаги мактаб-интернетда содир ...\nМарғилондаги мудҳиш жиноят. Вилоят прокурорининг катта ёрдамчиси маълумот берди (видео)\nберган эдик. Давра суҳбатида «Xabar.uz» мухбири ҳам иштирок этиб, Марғилондаги 1-меҳрибонлик уйида юз берган воқеалар бўйича суд ишлари қандай ... тегишли ўрганишлар ва маълумотларни берган. — Ҳозирги пайтда Марғилондаги 1-меҳрибонлик уйида содир бўлган воқеа юзасидан жиноят иши ...\nБош прокуратура: «Марғилондаги меҳрибонлик уйида юз бергани айтилган айрим фактлар ёлғон»\nбилан алоқалар бўйича мутахассислари иштирок этди. Мавзуга доир: «Марғилондаги меҳрибонлик уйи: хўрланган болалар, хўрланган қизлар...» Давра ... қизлар...» Давра суҳбатида «Xabar.uz» мухбири ҳам иштирок этди ва Марғилондаги 1-меҳрибонлик уйида юз берган воқеалар бўйича суд ишлари қандай ...\nШавкат Мирзиёев Марғилон шаҳридаги «Наримтекс» масъулияти чекланган жамиятига ташриф буюрди. Ишлаб чиқариш жараёни билан танишиб, тикувчи аёллар билан мулоқотда ...


Лукашенко Путин билан учрашиш учун Россияга етиб келди - zarnews.uz\nЛукашенко Путин билан учрашиш учун Россияга етиб келди\nБеларусь президенти Александр Лукашенко амалий ташриф билан Россия Федерациясига етиб келди. Беларусь раҳбарининг самолёти Сочи шаҳри аэропортига келиб қўнди. Бу ҳақда Sputnik Беларусь нашри хабар берди.\nСочи шаҳрида Россия Федерацияси президенти Владимир Путин ва Беларусь Республикаси президенти Александр Лукашенко ўртасида учрашув бўлиб ўтади. Музокаралар “яккама-якка” форматда ўтказилади. Журналистлар иштирок этмайди.\nБеларусь раҳбарининг Россияга ташрифи 9 август куни бўлиб ўтган президентлик сайловларидан кейинги илк расмий хорижий сафари сифатида қайд этилмоқда.\nВазият юзасидан Беларусь президентлигига собиқ номзод Светлана Тихановская Россия етакчиси Владимир Путинга мурожат йўллади. Тихановскаянинг сўзларига кўра, Сочида бўлиб ўтаётган учрашув чоғида Александр Лукашенко билан эришилган ҳар қандай келишув ва шартномалар ҳеч қандай кучга эга бўлмайди. Сабаби, Лукашенко мамлакатнинг қонуний президенти ҳисобланмайди. У мухолифат ҳукумат тепасига келган тақдирда Сочида эришилган келишув ва шартномаларнинг қайта кўриб чиқилишини маълум қилди.\nЭслатиб ўтамиз. 9 август куни бўлиб ўтган сайлов натижаларига кўра, Александр Лукашенко ғалаба қозонди. Бироқ расмий сайлов натижаларидан норози бўлган беларусликлар бир ойдан кўп вақтдан буён норозилик намойишларига чиқмоқда.\nГермания Лукашенко инаугурациясига баҳо берди ва унинг қонунийлигини рад этди\nЛукашенко Литва, Польша ва Украина билан чегараларни ёпди\nЕвропа иттифоқи Лукашенкони Беларуснинг қонуний президенти сифатида тан олмади\nПутин ва Лукашенко тез орада юзма-юз учрашади\nЛукашенко президентлик ваколатларини топширишга тайёр эканини эълон қилди


Намангандаги олий таълим муассасаларига жорий йилда неча нафар талаба қабул қилинади? - NamanganToday.uz\nJul 9, 2021 - 09:51\nВилоят Касаба уюшмалари Федерацияси фаоллар залида жорий йил тест имтиҳонларини юқори савияда ўтказиш ва унга тайёргарлик кўриш масалаларига бағишланган матбуот анжумани бўлиб ўтди. Жорий йилда олий таълим муассасаларига қабулни ташкил қилиш ва Наманган вилоятида 2021/2022 ўқув йили учун олий таълим муассасаларига кириш тест синовларини ўтказиш мақсадида 4 та очиқ майдонлар ва 10 та ёпиқ бинолар танлаб олинган.\nВилоятда тест синовларини ўтказиш учун 4320 ўринли 4 та очиқ стадионлар танлаб олинган. Очиқ майдонларининг ҳар бирида 36 тадан жами 144 та гуруҳ фаолият олиб боради.\nЁпиқ майдонлар учун 3030 ўринли 10 та ёпиқ бинолар танлаб олинган. Ёпиқ биноларда жами 101 та гуруҳ фаолият олиб боради.\n2021/2022 ўқув йили учун Республикадаги олий таълим муассасалари ва вилоятдаги 3 та олий таълим муассасаларига кундузги, сиртқи ва кечки таълим йўналишларига Наманган вилоятида тест топширувчи абитуриентлар сони 118561 нафарни ташкил этиши кутилмоқда.\n2021/2022 ўқув йили учун давлат буюртмаси асосида бакалаврлар тайёрлаш бўйича: кундузги таълим шаклига – 113 530 нафар, сиртқи таълим шаклига – 37 675 нафар, кечки таълим шаклига – 6 550 нафар; магистрлар тайёрлаш бўйича – 12 900 нафар; филиаллар ва нодавлат олий таълим ташкилотларида давлат гранти асосида кадрлар тайёрлар бўйича – 500 нафар этиб тасдиқланди.\n2021/2022 ўқув йили учун Наманган вилоятидаги 3 та олий таълим муассасаларининг бакалаврлар тайёрлаш бўйича кундузги, сиртқи ва кечки таълим шакллари учун давлат буюртмаси параметрлари жами 8625 нафарни ташкил қилиб, (ўтган йилига\n7850 нафарни) шундан 1400 нафари давлат гранти, 7225 нафари тўлов-контракт асосида қабул қилиш режалаштирилган, бу кўрсаткич ўтган ўқув йилига нисбатан 775 нафарга (10 %)га ошган.\nШундан, Наманган давлат университетига давлат буюртмаси парамертлари кундузги таълим шакли учун 2475 нафар (605 нафар давлат гранти, 1870 нафар тўлов-контракт), сиртқи таълим шакли учун 1175 нафар, кечки таълим шакли учун 450 нафар;\nНаманган муҳандислик-қурилиш институтига давлат буюртмаси парамертлари кундузги таълим шакли учун 1650 нафар (400 нафар давлат гранти, 1250 нафар тўлов-контракт), сиртқи таълим шакли учун 650 нафар;\nНаманган муҳандислик-технология институтига давлат буюртмаси парамертлари кундузги таълим шакли учун 1675 нафар (395 нафар давлат гранти, 1280 нафар тўлов-контракт), сиртқи таълим шакли учун 550 нафар этиб этиб тасдиқланди.\n2021/2022 ўқув йили учун вилоятидаги 3 та олий таълим муассасаларининг давлат буюртмаси параметрлари магистрлар тайёрлаш бўйича жами 594 нафарни ташкил қилиб, шундан\n407 нафари давлат гранти, 187 нафари тўлов-контракт асосида қабул қилиш режалаштирилган.\nШундан, Наманган давлат университетига давлат буюртмаси асосида магистрлар тайёрлаш бўйича 295 нафар\n(160 нафар давлат гранти, 135 нафар тўлов-контракт),\nНаманган муҳандислик-қурилиш институтига давлат буюртмаси парамертлари магистрлар тайёрлаш бўйича 151 нафар (129 нафар давлат гранти, 22 нафар тўлов-контракт)\nНаманган муҳандислик-технология институтига давлат буюртмаси парамертлари магистрлар тайёрлаш бўйича 148 нафар (118 нафар давлат гранти, 30 нафар тўлов-контракт) этиб тасдиқланди.\nМаҳалла ва оилани қўллаб қувватлаш вазирлигининг тавсияномасига эга бўлган хотин-қизлар учун бакалавриатнинг кундузги таълим шакли бўйича умумий белгиланган давлат гранти асосида қабул кўрсаткичларига нисбатан қўшимча 2000 та давлат гранти асосидаги қабул кўрсаткичлари ажратилган бўлиб, шундан 165 таси Наманган вилояти учун ажратилган.\n2021/2022 ўқув йили қабулида абитуриентларни рўйхатдан ўтказиш 22 июнидан 22 июлига қадар (22 июль куни ҳам) бўлган муддатда ягона интерактив давлат хизматлари портали ҳамда Давлат тест марказининг расмий веб-сайти (my.dtm.uz) орқали амалга оширилади.\nАбитуриентлар рўйхатдан ўтиш жараёнида олий таълим муассасалари ва бакалавриат таълим йўналишларини танлашда қўйидаги тартибда танловда иштирок этишга рухсат белрилди;\nабитуриентларга тест синови топшириладиган фанлар мажмуаси ҳамда фанлар кетма-кетлиги бир хил бўлган 5 та бакалавриат таълим йўналишларини танлаш ҳуқуқи берилди.\nАбитуриентга рўйхатдан ўтиш жараёнида танланган 5 та бакалавриат таълим йўналишида дастрлаб давлат гранти, кейинчалик тўлов-контракт асосида танловда иштирок этиш устуворлигини белгилаш бўйича қўшимча имконият яратилди.\nНаманган муҳандислик-технология институтида медиа-тур ташкил этилди\nДолзарб мавзудаги матбуот тадбири\nDec 12, 2020 53\nMar 29, 2021 54\nMar 21, 2021 40\nMar 8, 2021 573\nJul 19, 2021 19


Депутат ўзи ўқиган мактаб кутубхонасига китоблар совға қилди | Ўзбекистон Халқ демократик партияси\n2021-04-20 17:15:07 607\nЮртимизда китобхонликни тарғиб қилиш, болаларда китобга меҳр уйғотиш мақсадида маънавий-маърифий тадбирлар ташкил этиш яхши анъанага айланган. Шундай тадбирлардан бири Хоразм вилоятининг Гурлан туманидаги 33-умумтаълим ўрта мактабида ўтказилди.\n"Фарзандимга китоб совға қиламан" деб номланган тадбирда ушбу зиё масканида таълим олган ота-оналар, ҳомийлар, депутатлар мактаб кутубхонасига китоблар совға қилишди. Акцияда иштирок этган халқ депутатлари Гурлан туман Кенгаши депутати Базаргул Атаева ҳам бир қанча китоблар тўпламини туҳфа этди.\nТадбирда китоб ва унинг инсон ҳаётидаги ўрни ҳақида ўқувчиларга тушунчалар берилди. Мутолаа маданияти ва китобхонлик мавзусида қизиқарли суҳбатлар ўтказилди.


Шомуродовнинг бу “ишини” фақат футболчи ва мураббийлар билади холос!\n19 мая, 2021, 07:50\nТеги:Элдор Шомуродов | Валерий Карпин | Женоа | Ростов\nЭлдорнинг устози унга бир маслаҳат берган эди..\nЭлдор Шомуродов бугунги кунда Ўзбекистон миллий терма жамоасининг энг ёрқин юлдузига айланган. Ҳужумчимиз А Серияга кўчиб ўтганидан кейин мураккаб чемпионатда ўзини йўқотиб қўйгани йўқ. Айниқса, чемпионат якунланиши арафасида ўйини тобора очилиб бормоқда. Элдорни клуб миқёсидаги мусобақалар якунланиги билан Ўзбекистон миллий терма жамоаси сафида 2022 йилги жаҳон чемпионати ва 2023 йилги Осиё кубогининг қўшма саралаш турнири доирасидаги муҳим учрашувлар кутиб турибди.\nЭлдор Шомуродовнинг Европа миқёсидаги ҳужумчи даражасига кўтарилишига катта ҳисса қўшган “Ростов” бош мураббийи Валерий Карпин Россия оммавий ахборот воситаларига интервью бериб, ўзбекистонлик легионерга Италияга кетишидан олдин нима деб насиҳат қилганини, ҳужумчининг кетиши “Ростов”га қандай таъсир қилганини гапириб берди.\nSports.uz сайти ўқувчилари эътиборига ушбу суҳбатни ҳавола қиламиз.\n- Шомуродов “Женоа” учун еттита гол урди. Бу яхши кўрсаткичми?\n- Мунтазам бошланғич таркибда майдонга тушмайдиган ўйинчи учун бу зўр натижа. Италияда еттита гол уришни Россияда шунча тўп киритиш билан солиштириб бўлмайди.\n- “Аталанта” дарвозасига бир жуфт гол урганидан кейин Элдорни табрикладингизми?\n- Йўқ. Бунга ҳафсалам йўқ эди.\n- Шомуродовга ҳали ҳам маслаҳат бериб турасизми?\n- Маслаҳат бериш учун жараён ичида бўлиш керак. Кетишидан олдин маслаҳат берганман. Ўз вақтида устозим Олег Иванович Романцевдан эшитган насиҳатларимни Элдорга айтдим. Яъни, мураббийингни айтганларини бажар, дедим. Бегона ибодатхонага ўзингни қоидаларингни тиқиштирмайсанку. Одамлар ўша юртда яшайдиган шароитга мослашиб кетиш керак.\n- Шомуродовнинг кетиши “Ростов”га қандай таъсир қилди? Ахир у Италияга кетишдан олдин бирорта гол уролмаганди.\n- Элдорнинг кетиши бизга қаттиқ таъсир қилди. Албатта, ҳужумчига голларига қараб баҳо беришади. Лекин Элдорнинг жамоа учун қилган ишларини фақатгина мураббийлар ва футболчилар билишади холос.\nДарҳақиқат, Элдор Шомуродов фаолиятида “Ростов”нинг аҳамияти катта бўлганидек, ҳамюртимиз жамоаси учун ҳам қўлдан келган ёрдамини аямади. Шомуродов ўйнаган даврда “Ростов” Россиянинг энг кучли жамоалари қаторига қўшилди. Чемпионлар лигаси йўлланмаси учун курашди. Гарчи “кўҳна қитъа”нинг энг нуфузли турнирига чиқа олмаган бўлса-да, Европа лигасида иштирок этди. Ушбу турнирдаги учрашувда ростовликларнинг ягона голини айнан Элдор Шомуродов “Маккаби” дарвозасига киритгани кўпчиликнинг ёдида бўлса керак.\nСурхондарёлик ҳужумчи “Ростов”даги ўйинлари орқали дастлаб, Россия грандлари эътиборига тушди, кейинчалик Испания, Германия, Бельгия, Франция, Туркия каби мамлакатлар жамоаларидан қизиқишлар бўлди. Ҳатто, “Женоа” вакиллари Шомуродовни қўлга киритиш учун ҳаракатни бошлаган бир пайтда, Италиянинг ўзидан “Верона” ва “Фиорентина” каби клублар ҳам “Ростов”га таклиф билан чиқди.\nМавсум охирига келиб, Шомуродов “Женоа” таклифини қабул қилиб, хатога йўл қўймагани ойдинлашмоқда. Ўзи учун дебют мавсумда жами 30 та учрашувда еттита гол уриб, битта голли пас оширган ҳамюртимиз бир неча кучли жамоалар эътиборини қозонгани бор гап.\nБиз эса, Шомуродовнинг Европа футболидаги иккинчи мавсуми дастлабкисидан омадлироқ, мазмунлироқ ва сермаҳсулроқ бўлишига умид қилиб қоламиз.\nTugri malumot beringlar ortoq blogerlar\nAssalomu alaykum sports.uz muxbirlari, iltimos, sarlavhani haqqoniy qo'ying. Keyin, Shomurodov 2 ta golli pas bergan, 1 ta emas !


26-27 март кунлари Тошкент шаҳрида Афғонистон масаласига бағишлаб, ўтказилган «Тинчлик жараёни, хавфсизлик соҳасида ҳамкорлик ва минтақавий шериклик» мавзусидаги халқаро конференцияси ўтказилди. Унда Ўзбекистон Республикаси Президенти Шавкат Мирзиёев, Афғонистон Ислом Республикаси Президенти Муҳаммад Ашраф Ғани, Европа Иттифоқининг ташқи ишлар ва хавфсизлик сиёсати бўйича Олий вакили Федерика Могерини, БМТнинг Афғонистондаги махсус вакили Тадамити Ямамото, шунингдек, АҚШ, Буюк Британия, Германия, Италия, Франция, Туркия, Россия, Хитой, Ҳиндистон, Эрон, Покистон, Қозоғистон, Қирғизистон, Тожикистон, Туркманистон, Саудия Арабистони ва Бирлашган Араб Амирликлари ташқи сиёсий маҳкамалари раҳбарлари, 25 давлат ва халқаро ташкилотлар вакиллари иштирок этди.\nЎзбекистон Афғонистоннинг асосий савдо ҳамкорларидан биридир. Тошкент конференцияси эса, икки мамлакат ўртасидаги савдо алоқаларини кучайтириш имконини беради. Ўзбекистон Савдо-саноат палатаси раиси Адҳам Икрамов Афғонистонда тинчлик ўрнатишга бағишланган халқаро конференция доирасида берган интервьюсида шундай фикрларни билдирди.\n“Тошкент конференцияси Ўзбекистон-Афғонистон ўртасидаги савдо алоқаларини янги босқичга олиб чиқишда муҳим ўрин тутади. Мисол учун, айтиш мумкинки, биринчилардан бўлиб Афғонистонга электр энергияси етказиб беришни йўлга қўйган Ўзбекистон 2018 йилда электр энергияси етказиб беришни 30 фоизга оширади.\nАгар мамлакатларимиз ўртасидаги иқтисодий алоқаларнинг диверсификациялашувига тўхталадиган бўлсак, Ўзбекистон Афғонистоннинг стратегик савдо ҳамкорларидан бири сифатида турли номдаги озиқ-овқат маҳсулотлари, буғдой, металл, енгил ва тўқимачилик саноати маҳсулотларини етказиб беради”, - деди ССП раиси.\nАдҳам Икрамов, шунингдек Ўзбекистонда афғон бизнеси иштирокида қанча тадбиркорлик субъектлари фаолият юритишига ойдинлик киритди.\n“Ўзбекистон бозори афғонистонлик тадбиркорлар учун ҳам манфаатлидир. Бугунги кунда, мамлакатимизда 110та корхона афғон сармояси иштирокида фаолият юритаётган бўлса, шундан 20таси тўлиқ афғон капитали ҳисобига барпо этилган. Улар Ўзбекистон ҳудудида муваффақиятли ишламоқда”. – деди Адҳам Икромов.\nЭслатиб ўтамиз, Ўзбекистон ташқи савдо вазири Жамшид Хўжаев Ўзбекистон Афғонистонга маҳсулотлар экспорти ҳажмини 3 млрд АҚШ долларигача етказишни мақсад қилаётгани ҳақида баёнот берган эди. Унинг таъкидлашича, бугунги кунда Афғонистоннинг импорт бозори 6,5 млрд долларни ташкил этади. Ўзбекистон эса, истиқболда жанубий қўшнисига ушбу ҳажмнинг тенг ярмини етказиб бериши мумкин.\nВазирнинг қайд этишича, Ўзбекистон ва Афғонистон ўзаро товар айланмасини яқин истиқболда 1,5 млрд долларга етказишга келишиб олган.\nҲалқаро конференция иштирокчилари «Тошкент декларацияси»ни қабул қилиб, Афғонистон масаласини ҳал қилишда баҳамжиҳат ҳаракат қилишни таъкидладилар.


Тошкент вилоятида тажовузга учраган 14 ёшли қиз бўйича изоҳ ... - UzNews.uz\n17 марта, 12:54 1218 0\nТошкент вилоятида тажовузга учраган 14 ёшли қиз бўйича изоҳ берилди\nТошкент вилояти ИИББ ҳолат ижтимоий тармоқларда тарқалаётгани каби эмаслигини маълум қилди.\nТошкент вилояти ИИББ Ахборот хизмати 14 ёшли қизалоқнинг номусига теккан шахслар билан боғлиқ ҳолат бўйича изоҳ берди.\nҲозирда мазкур жиноят иши юзасидан прокуратура органлари ва вилоят ИИББ назоратида тергов ҳаракатлари олиб борилмоқда.\nМаълум қилинишича, 2020 йил 16 сентябрь куни Ўрта Чирчиқ туманда яшовчи фуқаро Б.А. туман ИИБга ариза билан мурожаат қилади.


Қочқинларни ушлаб берганларга мукофот бор...ми?\n25 июн 2022, Тошкент вақти: 16:16\nБир ойдан бери Олмаотада тергов изоляторида сақланаётган ўзбек қочқини Ҳасан Темиров тўғрисида маълумот берган кишига илгари Ўзбекистон ҳукумати томонидан катта пуллик мукофот ваъда қилингани маълум бўлди.\nБу ҳақда “Озодлик”ка Ҳ.Темировни яхши таниган, кўпчиликка маълум сабабларга кўра ўз исмини айтмаган суҳбатдош маълум қилди.\nСуҳбатдош: Қўлимда Қашқадарё вилояти ички ишлар бошқармаси “Посбон” расмий газетасининг 2004 йил 16 апрель сони бор. Шу газетада Ҳасан Темировга қидирув эълон қилинган. Эълон қуйидагича тугаган: “...хабар берган фуқароларнинг шахси сир сақланади ва катта миқдордаги пул мукофоти билан рағбатлантирилади”. 2005 йилда биз МХХда ишлайдиган танишларимиздан шу нарсани билгандикки, ўша пайтда Ҳ.Темировни ушлаб берган одамга ваъда қилинган мукофот 30 минг АҚШ долларини ташкил қилган.\n“Озодлик”: Ҳасан Темирувдан қандай хавф бўлганки, уни топиб берган кишига шундай катта миқдорда пул ваъда қилинган?\nСуҳбатдош: Бунинг сабабини МХХ ходимлари аниқ билади, менинг тахминимча эса у кишининг диний соҳада илмга эга бўлгани ва одамларга сабоқ бергани бунга сабаб бўлган.\n“Озодлик”: Ўзбекистонда Исломдан сабоқ берадиган, ҳукуматга ёқмайдиган одамлар анчагина. Лекин уларнинг ҳар бири учун МХХ катта миқдорда пул ваъда қилмаган. Балки Ҳасан Темировнинг бошқа хавфи бордир?\nСуҳбатдош: Гапингиз тўғри, Ислом динидан дарс берадиганлар кўп бўлиши мумкин. Аммо Исломни қўрқмай халққа тарғиб қила оладиган, исломий илм билан тарбия қила оладиган одамлар кам. Мен бошқа сабабини топа олмадим. У билим берганидан кейин атрофида тарафдорлари кўпаяди.\n“Озодлик”: Мана шу тарафдорлари орасида қандайдир сиёсий мавзудаги суҳбатлар, қандайдир таълимлар, тарғиботлар бўлганми?\nСуҳбатдош: Мен ўзим гувоҳ бўлмаганман бундай суҳбатларга, билмадим.\nСуҳбатдошнинг ўз атрофида тарафдор тўплай оладиган, оммага таъсир этиш қобилиятига эга ҳар қандай шахсни Ўзбекистон ҳукумати ўз эътиборидан қочирмаслиги тўғрисидаги фикрига қароргоҳи Парижда жойлашган “Марказий Осиёда инсон ҳуқуқлари” уюшмаси президенти Надежда Отаева ҳам тасдиқлади ва ҳукуматнинг Ҳасан Темировга ошиқча қизиқиши боиси ҳам ана шунда бўлиши мумкинлигини айтди.\n“У доимо ўзи Исломдан таълим берган кишилар даврасида бўлган, оммага ўз таъсирини ўтказа олган. Темиров адолатли феъли туфайли ўзгача фикрловчи одамлар қалбидан жой ола бошлаган. Ўйлашимча, шундай ҳаракатлари орқали Ҳасан Темиров ҳукуматнинг эътиборини ўзига жалб қилган ва ҳукумат у ва унга ўхшаганларни жамиятдан четлаштиришга урина бошлаган”,- дейди Надежда Отаева.\nЭслатиб ўтамиз, Ўзбекистон ҳуқуқ-тартибот идоралари Ҳасан Темировни 1999-2004 йилларда Тошкентда юз берган портлашларнинг бевосита иштирокчиси сифатида айблаб, халқаро қидирувга берган.\nЎзбекистон мустақил ҳуқуқ ҳимоячилари ташаббус гуруҳи раҳбари Суръат Икромов МХХ бундай шахсларнинг яширинган жойини аниқлаш учун катта миқдорда пул сарфлаши ҳақидаги гапларга қўшилмаслигини билдирди. Аммо у гумонланувчиларнинг бегуноҳлиги борасида далиллар мавжуд бўлса-да, уларнинг махфий хизматлар томонидан таъқиб қилиниши ҳали-ҳамон давом этаётганини алоҳида таъкидлади.\n“Бизда уларнинг айби йўқлиги ҳақида ҳамма ҳужжат, далил ва исбот бор. 1999 ёки 2004 йилдаги портлашларнинг ҳаммаси ҳукумат уюштирган ишлар эди. Мен бунинг исботларини ҳам ёзганман. Оддий мисол, 1999 йилда 22 та одамнинг суди бўлган. Улардан 6 тасига отиш ҳукми эълон қилинган ва бу шахслар 4 ойда отиб ташланган. Қонун бўйича бунақа қилиб бўлмайди. Бизга Абдуллаев деган бир йигитнинг қариндошлари келган. Кейин биз ҳукмни ўқиб кўрсак, биласизми, портлашдан 4 ой аввал қамоққа олинган ва Ички ишлар вазирлиги ертўласида сақлаб турилган одамларни ўша портлашларда иштирок этган, деб ёзилган. Уларни 4 ойдан кейин отиб ташлашяпти, аслида эса уларга 6 ойдан бир йилгача вақт берилиши керак”,- деди С.Икромов.


Ўзбекистонда президентлик сайловлари жорий йил 24 октябрь куни бўлиб ўтади. Бу ҳақда 23 июль куни Марказий сайлов комиссиясининг навбатдаги йиғилишида тегишли қарор қабул қилинди.\n23 июль куни Ўзбекистон Республикаси Марказий сайлов комиссиясининг навбатдаги мажлиси бўлиб ўтди. Унда йирик сиёсий жараён Ўзбекистон Республикаси президенти сайловига старт берилди.\nТадбирда сиёсий партиялар раҳбарлари, фуқаролик жамияти институтлари ва оммавий ахборот воситалари вакиллари иштирок этди. Унда Марказий сайлов комиссияси 2021 йилнинг 24 октябрь санаси Ўзбекистон Республикаси президенти сайлови куни, деб белгилади. Сайлов кампанияси 23 июлдан бошланиши эълон қилинди.\n2021 йилги президент сайлови илк бор Ўзбекистон Республикаси Сайлов кодекси асосида ўтади. Унда конституциявий қоидалар ва халқаро сайлов стандартларига биноан Ўзбекистон Республикаси президенти даврийлик принципи асосида сайланиши таъминланади.\nМСК мажлисида сайлов кампанияси даврида барча сиёсий партиялар ва улар кўрсатган номзодлар учун соғлом рақобат муҳити ва тенг шароитлар яратилиши таъкидланди. Президент сайловига тайёргарлик кўриш ва уни ўтказиш билан боғлиқ ишларни сиёсий партиялар, фуқароларнинг ўзини ўзи бошқариш органлари, халқаро ташкилотлар ва хорижий давлат вакиллари, журналистлар, хусусан, хорижий журналистлар кузатиб бориши мумкин.\nМСКнинг матбуот маркази ва ҳудудий бўлинмалари журналистлар ва жамоатчиликка сайловга оид масалалар бўйича тезкор ахборот етказилишини таъминлайди. Шунингдек, Марказий сайлов комиссиясининг “Saylov-2021” веб портали ва бошқа ахборот ресурслари юритилишини таъминлайди.\nСайловларда 5та партия – «Адолат» Социал-демократик партияси, «Миллий тикланиш» демократик партияси, Либерал демократлар партияси (ЎзЛиДеП), Халқ демократик партияси ва Экологик партия ўз номзодларини илгари суриш ҳуқуқига эга бўлади.\nЧапдан ўнгга: Алишер Қодиров — «Миллий тикланиш» ДП, Баҳром Абдухалимов — «Адолат» СДП, Актам Ҳайитов — ЎзЛиДеП, Улуғбек Иноятов — ХДП, Нарзулло Обломуродов — Экологик партия.\nАввалроқ сайловларни ўтказиш билан боғлиқ ташкилий ишларга 300 млрд сўм маблағ ажратилгани хабар қилинган эди. Бунда ҳар бир сиёсий партия томонидан кўрсатилган номзод учун 3 миллиард 97 миллион сўм тўғри келмоқда.


21.04.2021 14:13 0 1782\n2020 йилда содир этилган коррупция билан боғлиқ жиноятлар таҳлили асосида инфографика тайёрланди.\nСудлар томонидан 2020 йил давомида коррупция билан боғлиқ (ЖК 205-214, 243-моддалари) жами 2 270 нафар шахсга нисбатан 1 502 та жиноят иши кўриб чиқилган.\nШундан 2 203 нафар шахсга нисбатан 1 457 та жиноят иши бўйича ҳукм чиқарилган.\n80 нафар шахсга нисбатан 59 та жиноят иши бўйича оқлов ҳукми;\n2 123 нафар шахсга нисбатан 1 398 та иш бўйича айблов ҳукми чиқарилган;\n67 нафар шахсга нисбатан 45 та жиноят иши тугатилган.\nЖиноятларнинг содир этилишига сабаб бўлган омиллар\n45 нафар шахсга нисбатан давлат харидлари билан боғлиқ қонун талабларига риоя қилинмаганлиги;\n45 нафар шахсга нисбатан ҳуқуқбузарликка қарши курашиш борасидаги профилактика ишлари самарали тарзда олиб борилмаганлиги;\n50 нафар шахсга нисбатан давлат хизматчиларини танлов асосида саралаб олиш, лавозимга тайинлаш ва юқори лавозимларга кўтаришнинг шаффоф тартибининг мавжуд эмаслиги;\n55 нафар шахсга нисбатан айбланувчининг соҳага тааллуқли бўлмаган хизматларга бириктирилганлиги (соҳасига тааллуқли бўлмаган хизматларда содир этилганлиги);\n88 нафар шахсга нисбатан шахснинг (жабрланувчи) ўз манфаати йўлида қонунни четлаб ўтишга уриниши ёки бошқа тарздаги манфаатдорлиги сабабли жиноятга йўл очиб берганлиги;\n99 нафар шахсга нисбатан иш ҳажмининг тўғри тақсимланмаганлиги ва малакали хизмат кўрсатилмаслиги;\n122 нафар шахсга нисбатан давлат органлари ходимлари мансаб ёки хизмат мажбуриятларини бажариш чоғида манфаатлар тўқнашувига олиб келадиган ёки олиб келиши мумкин бўлган шахсий манфаатдорликка йўл қўйганлиги;\n179 нафар шахсга нисбатан ишга қабул қилишда мансабдорнинг (ходимнинг) шахси лозим даражада ўрганилмаганлиги, айбланувчининг малака даражаси етишмаслиги (муқаддам жиноят содир этганлиги ёки содир этишга мойиллиги);\n262 нафар шахсга нисбатан айбланувчининг ижтимоий таъминланмаганлиги ёки адолатли меҳнат шароити ташкил этилмаганлиги;\n598 нафар шахсга нисбатан тизимда иш фаолияти тўғри йўлга қўйилмаганлиги, соҳада бюрократик тўсиқларнинг мавжудлиги (фаолиятнинг ўзи коррупцияга йўл очиб берганлиги);\n642 нафар шахсга нисбатан фуқароларнинг моддий манфаатдорлик ёки шахсий бойлик орттириш йўлида жиноятга қўл уриши каби омиллар коррупция билан боғлиқ жиноятларнинг содир этилишига имкон яратган.


MP3 формати асосчилари унинг «ажали» яқинлашаётганини тан олишди\n00:07 / 16.05.2017\nГерманиядаги Фраунҳофер жамияти интеграл схемалар институти MP3 рақамли кодлаш форматига патентларнинг амал қилиш муддати тугаганлигини эълон қилди, деб хабар беради Gizmodo.\nФорматни ишлаб чиққанлар уни ривожлантиришдан воз кечишга қарор қилишди ҳамда ускуналар ва дастурий таъминотлар ишлаб чиқарувчилардан лицензион йиғимлар йиғишни бас қилишга келишишди. Бу эса келгусида бу стандартни қўлловчи ускуналар ишлаб чиқарилмаслигини билдиради.\nМутахассислар ушбу стандарт ўрнини у ҳам 1997 йилда Фраунҳофер институти томонидан яратилган ААС формати босишига ишонишмоқда.\n«Айни пайтда медиахизматларнинг аксарияти замонавий ISO-MPEG кодекларидан фойдаланади: улар ҳозирча AAC оиласидан, келажакда эса MPEG-H форматига ўтилади. MP3га таққосланса — улар кўпроқ имкониятлар ва паст битрейтларда анча юқори сифатдаги товуш тақдим этади», — дейилади институтнинг расмий хабарида.\nMP3 кодеки (MPEG-1 Audio Layer 3) 1993 йилда ишлаб чиқилган эди. У рақамли кодлаштириш форматлари энг кўп тарқалгани ва энг машҳури ҳисобланади. У саккиз канал қўлловига ҳамда 8 дан 48 килогерцгача дискретизация частотасига эга, AACда эса каналлар сони 48 та, частота 8 дан 96 килогерцгача.\nтехнология мусиқа MP3\nОлимлар дунёнинг барча халқлари учун универсал тилни маълум қилишди


Покистонда қулаган самолёт, ниқоб таққан Aполлон, бокс тушаётган фаластинлик қизлар. 22 май суратлари - Daryo\n23:59, 22.05.2020 48378\nПокистонда қулаган самолёт, ниқоб таққан Aполлон, бокс тушаётган фаластинлик қизлар. 22 май суратлари\n22 май, жума куни дунёнинг турли бурчакларида олинган энг қизиқарли суратлар жамланмасини тақдим этамиз.\nСенегалнинг Дакар шаҳрида Рамазон ҳайити олдидан сўйишга тайёрлаб қўйилган эчкилар.\nХитойдаги Цзянсу провинциясида автоматдан сабзавот ва мевалар харид қилаётган одамлар.\nМавзуга доир: Хитойда бир суткада 39, Жанубий Кореяда эса 20 кишида коронавирус қайд этилди\nФилиппиннинг Манила шаҳрида сўнгги кибер-имтиҳон вақтида роботга жойлаштирилган талабанинг сурати. Оммавий йиғилишлардан қочиш мақсадида диплом топшириш онлайн маросимида 179 нафар юқори синф ўқувчиси учун роботлардан фойдаланилди.\nҒазо секторида фаластинлик қизлар бокс пляжи бўйича машғулотларда қатнашмоқда. Спорт клублари пандемия сабаб ҳамон ёпиқ.\nПерунинг Лима шаҳрида аёл харобаларда жойлашган уйига ўғлини елкасига ортиб қайтмоқда. Унинг фарзанди қўшни тумандаги тиббиёт муассасасида муолажа олади.\nФранциянинг Ницца шаҳрида юзига ниқоб тақиб кетилган Аполлон ҳайкали.\nЖанубий Африканинг Йоханнесбург шаҳридаги аҳоли зич жойлашган ҳудуддаги уйларидан туриб қўл силкитаётган одамлар.\nДаниянинг Орхус шаҳридаги Арос санъат музейида сайр қилиб юрган одамлар. Музей 2 ойдан ортиқ муддат ёпиқ турган эди.\nИспаниянинг Мотриль шаҳрида бир гуруҳ африкалик муҳожирлар қутқарувчи кемадан бандаргоҳга тушишни кутмоқда. Альборан денгизидан ҳозиргача 65 нафар одам қутқарилган.\nҲиндистоннинг Калкутта шаҳрида бўлган «Амфан» циклонидан талафот кўрган автобус иккига бўлиниб ётибди. Офат натижасида Ҳиндистон ва Бангладешда жами 76 нафар одам қурбон бўлди.\nҲиндистоннинг Нью-Деҳли шаҳрида қадрдон шаҳри Шарқий Бихорга кетиш учун поездга чиқишда навбат кутаётган меҳнат муҳожирлари.\nҒазо секторининг шимолидаги мактабда ўқитувчисидан сертификатларини олаётган фаластинлик талабалар.\nЛондондаги Сент-Жеймс боғида сақоқуш билан ўтирган эркак.\nПокистонда Pakistan International Airlines авиакомпаниясига тегишли Airbus А320 йўловчи самолёти қулади. Лайнер Лахор шаҳридан Карачи шаҳрига рейсни амалга ошираётган эди. Маълум қилинишича, самолёт Карачи шаҳри аэропорти яқинида, қўнишга бир дақиқа қолганда ерга қулаган.\nМавзуга доир: Покистонда самолёт қулади. Унинг бортида 107 киши бўлган\nБуюк Британиянинг Ливерпуль шаҳридаги Эйнтри шифохонаси эшигидан ҳамкасбларини қўллаб-қувватлаётган тиббиёт ходимлари.\nБразилиянинг Манаус шаҳридаги Эдукандос харобалари яқинида жойлашган Риу-Негру кўлида чўмилаётган болалар.\nМавзуга доир: Бразилияда коронавирус билан касалланиш бўйича рекорд даражадаги ўсиш кузатилди\nЎзбекистон Президенти Шавкат Мирзиёев Андижонга икки кунлик сафарини якунлаб, Тошкентга қайтиб келди.\nМавзуга доир: Андижонда 2020 йилда 42 минг иш ўрни яратиш режалаштирилган\nАҚШ президенти Дональд Трамп президентлик муҳри туширилган ниқобни ушлаб турибди. Айтишича, ниқобни аввалроқ вентилятор, ниқоб ва бошқа тиббий анжомларни ишлаб чиқарувчи Ford Rawsonville Components заводига борганида таққан.\nМавзуга доир: АҚШ Очиқ осмон бўйича келишувдан чиқишга қарор қилди. Трамп ушбу қарор сабабларига изоҳ берди\nФранциянинг Ницца шаҳридаги инглиз қирғоқлари соҳилида жойлашган пляжда ўтирган жуфтлик. Франция ёпиқ тартибни юмшатиб, пляжларни очди.\nЖанубий Ливандаги Сайда шаҳрида жазирама ҳавода бассейн ичида жон сақлаётган қизалоққа сув сепаётган эркак.\nИроқнинг Бағдод шаҳрида коронавирусга тест олиш жараёнида кўчага йиғилаётган тиббиёт ходимлари.\nКанаданинг Монреаль шаҳрида оила аъзоларини қучоқлаш учун ташкил қилган «Қучоқлар бекати»да қўшнисини қучоқлашга ҳозирланаётган Алекс Монтегано.\nҲиндистондаги циклон, АҚШдаги эвакуация, Хитойда 32 йиллик айрилиқдан сўнг топишган она-бола. 21 май суратлари\nАдиблар хиёбонига келган Мирзиёев, Маккадаги Лайлатул Қадр кечаси, АҚШда тошган дамба. 20 май суратлари\nКарантиндан чиқаётган Европа, мактабга қайтган болалар, томошабинларсиз футбол. 19 май суратлари\nЎзбекистонда қайта тикланган темир йўл рейслари, Туркияда сузиб юрган делфинлар, овқат олиб келаётган дрон. 18 май суратлари\n16:47, 06.04.2020 282376\n23:58, 15.03.2020 312051\n21:11, 23.03.2020 208145\n01:32, 05.06.2020 3556\n00:31, 05.06.2020 8340\n23:58 Бугун 16641\n23:54 Бугун 29258\n19:13 Бугун 160460\n07:53 Бугун 159084\n02:33, 03.06.2020 119808\n19:44, 03.06.2020 119283


Ёзги трансферлар ойнаси вақти ҳам ўзгаради / CHAMPIONAT.asia\n02:00Olamsport: Шоҳжаҳон Эргашевни судга беришди, теннисчининг 227 км/ соат тезликдаги тўпи қизалоққа тегди 0 01:55Рюдигер трансфер бозори ёпилишидан олдин "Челси"ни тарк этади 0 01:43Англия Лига Кубоги. "Челси", "Эвертон" ва "Ньюкасл" иштирокида голлар шоуси кузатилди 9 01:38Англия Лига Кубоги. "Арсенал" "Лестер"ни ишончли ҳисобда енгди 12 01:31"Милан" футболчиси коронавирусга чалинди 0 01:10"Бавария" Алабага 11 млндан кўп тўламайди 0 01:00"Интер" Кантега даъвогарлик қилишда давом этади 0 00:55ОЧЛ. "Пахтакор" гуруҳ босқичини ғалаба ва 1-ўрин билан тугатди, 1/8 финалдаги рақиб – "Истиқлол" (Эрон) 207 00:33"Император" "Рома"га қайтиши мумкин 0 00:31Расмий хабар: Нидерландия терма жамоасини де Бур бошқаради 1 00:20Роберто: "Куман жуда узоқ машғулот ўтказмоқда" 0 00:05МЮ Лингард билан шартномани узайтирмоқчи 0 23:57Мбаппе ПСЖ билан шартномани узайтирмаса, "Реал" 100 млн евро тўлайди 9 23:52"Пахтакор" 10 йил деганда ОЧЛда гуруҳдан чиқди 52 23:35Бент: Хамес "Эвертон"ни кучайтирди 2\nЁзги трансферлар ойнаси вақти ҳам ўзгаради\n17 мар 20:50\nТеглар : ФИФАТрансфер ойнасикоронавирус\nФИФА раҳбарияти ёзги трансферлар ойнаси даврини суриш борасида муҳокамалар олиб бормоқда.\n"The Sun" хабарига кўра, трансферлар ойнаси очилиши одатдаги кунидан кейинроқ ва ёпилиши ҳам шунга яраша кечроқ бўлади. Қайд этиш керак, катта эҳтимол билан агарда чемпионатлар қайтадан бошланадиган бўлса, 30 июнга қадар якунланмайди.\nШунингдек, 30 июнь куни кўплаб жамоаларда футболчиларнинг шартномаси якунига етади ва эркин агентга айланадиганлар ҳам кўпгинани ташкил қилмоқда. Клублар билан бу борада музокаралар олиб борилиши кутилмоқда.\nАрвеладзе: "Иккинчи тест жавобини кутмоқдаман" 26\nОЧЛ. Коронавирус гирдобига тушиб қолган "Ал Ҳилол" яқинда фаолиятини тугатган клуб афсонасини футболга қайтармоқда 19\nТЕЗКОР! “Ал-Ҳилол”да коронавирус билан боғлиқ янги ҳолатлар аниқланди, жамоа ОЧЛдаги иштирокини якунлаши мумкин 24\nBreaking news. "Ал Ҳилол" етакчилари Жовинко ва Ал Давсарида ҳам коронавирус аниқланди 20\nФИФА йирик бўлмаган турнирда битта расмий учрашув ўтказган футболчиларга ўз термаларини алмаштиришига рухсат берди 1\nFIFA 21. Пас бериш бўйича энг яхши кўрсаткичга эга футболчилар (Топ-10) 18


«Реал»да навбатдаги муаммо пайдо бўлди\n12:06 / 10.09.2017\n«Реал» ҳимоячиси Марсело «Леванте»га қарши учрашувда (1:1) олган тўғридан-тўғри қизил карточкаси учун қаттиқ жазоланиши мумкин, деб ёзмоқда As.\nБразилиялик футболчи учрашувнинг 89-дақиқасида тўғридан-тўғри қизил карточка олганди. Учрашув ҳаками Алехандро Эрнандес «Реал» ҳимоячисини Жефферсон Лермага нисбатан ишлатган қўполлиги учун четлатганди.\nЎйин қайдномасида ёзилишича, Марсело Лерма тўпсиз турган вазиятда унинг орқасидан келиб белига зарба берган. Лига қоидаларига кўра, агар футболчи тўпсиз ҳолатдаги ҳаракати учун қизил карточка олиб майдонни тарк этса 2 учрашувга дисквалификация қилиниши мумкин.\nАгар тартиб-интизом қўмитаси Марсело бу ишни атайдан қилган деб ҳисобласа дисквалификация 4 учрашувга қадар ошиши мумкин бўлади.\nОлти йиллик музокара. «Реал» Роналдуни қандай қилиб қўлга киритгани тарихи


АҚШ ва Қатар террорчиликка қарши кураш бўйича келишув имзолади\n29 март 2020, Тошкент вақти: 11:41\nТиллерсон Кувайт амири билан.\nАҚШ ва Қатар амирлиги террорчилик ва уни молиялаштиришга қарши курашга оид ҳамкорлик келишувини имзолади¸ деб хабар берди Давлат котиби маслаҳатчиси R.C. Hammond 11 июль куни.\nАраб давлатлари ва Қатар ўртасида давом этаëтган кескинликни юмшатиш мақсадида АҚШ Давлат котиби Рекс Тиллерсон Қатар пойтахти Доҳага борди.\nИкки кунлик сафар давомида АҚШ дипломатлари раҳбари бўҳронни муҳокама қилиш учун Кувайтдан ташқари Қатар ва Саудия Арабистонига ҳам боради.\nҚатарни минтақадаги сунний давлатларнинг асосий рақиби кўрилган Эрон ва исломий экстремистлар билан яқин алоқада айблаëтган Саудия етакчилигидаги қўшни давлатлар амирликка қарши санкциялар жорий қилди.\n5 июндан бошлаб Саудия Арабистони¸ БАА¸ Баҳрейн ва Миср Қатар билан дипломатик ва транспорт алоқаларини узиб қўйди.\nМуносабатлар қайта тикланиши учун қўйилган 13 талаб орасида минтақадаги энг машҳур Ал-Жазира телеканалини ëпиш ва Эрон билан дипломатик алоқалар мақомини пасайтириш бор.\nСаудия ҳам¸ Қатар ҳам АҚШнинг яқин ҳамкори саналади – Қатарда Американинг минтақадаги энг катта ҳарбий базаси жойлашган. Ал Убейд ҳаво базасида 11 мингдан ошиқ Америка ҳарбийси бор.


Янги Божхона кодекси лойиҳаси муҳокама учун эълон қилинди - Халқ сўзи\nЯнги Божхона кодекси лойиҳаси муҳокама учун эълон қилинди\n10:36 20 Август 2019 Жамият\nЎзбекистон Божхона кодексининг янги таҳрири лойиҳаси муҳокама учун эълон қилинди. Унинг амалдагиниси 2016 йилда қабул қилинган эди.\nЯнги таҳрир Давлат божхона қўмитаси томонидан ишлаб чиқилган бўлиб, 9 бўлим, 35 та боб ва 296 моддадан (ҳозирда — 12 бўлим, 59 боб ва 412 модда) ташкил топган. Муҳокамалар 1 сентябрга қадар давом этади.\nЯнги кодексда «божхона божи», «божхона декларацияси», «тариф билан тартибга солиш чоралари», «транспорт ҳужжатлари» каби тушунчаларни жорий этиш таклиф қилинмоқда. Қонунийлик, божхона чегараси орқали товарлар олиб ўтилганда шахсларнинг тенг ҳуқуқлилиги ҳамда божхона операцияларининг шаффоф, аниқ-равшан ва изчил амалга оширилиши божхона қонунчилигининг принциплари этиб белгиланди.\nЯнги Божхона кодексини ишлаб чиқиш президент Шавкат Мирзиёевнинг божхона хизматини ислоҳ қилиш тўғрисидаги фармонида кўзда тутилган эди. Дастлаб янги таҳрирни ўтган йилнинг ноябригача ишлаб чиқиш режалаштирилган эди.


Смартфонлар учун янги Gorilla Glass ҳимоя ойналари тақдим этилди - Terabayt.Uz\nСмартфонлар учун Gorilla Glass таъминлаб бериш билан танилган Corning компанияси янги камералар линзалари учун оптималлаштирилган Gorilla Glass DX ва DX+ шишаларини тақдим этди.\nЎҚИНГ: Катта сиғимли аккумулятор ва 48МП учта камерали Samsung Galaxy M21 2021 Edition смартфони эълон қилинди\nЭслатиб ўтамиз, икки йил олдин компания тақиладиган электроникага, хусусан, ақлли соатлар ва фитнес билакузуклар учун мўлжалланган Gorilla Glaxx DX ва Gorilla Glass Dx+ ҳимоя ойналарини тақдим этганди.\nКомпаниянинг таъкидлашича, Gorilla Glass DX ва DX+ фото ва видео сифатини йўқотмаган ҳолда тирналишларга чидамлиликни таъминлаш учун бошқа композициядан таркиб топган. Расмий баёнотга кўра, янги композицион материал оддий Gorilla Glass каби тирналишларга чидамлиликни сақлаб қолгани ҳолда атроф ёруғлигининг 98 фоизини оддий ўтказиш имконини беради. Corning'нинг таъкидлашича, ҳозирда смартфон камераларида ишлатиладиган ҳимоя ойналари ёруғликнинг 95 фоизигина ўтишига имкон беради.\nGorilla Glass DX ва DX+ янги ойналаридан қайси смартфонларда фойдаланиши ҳали эълон қилинмаган, аммо Corning Жанубий Корея гиганти Samsung ушбу қурилмаларни биринчи бўлиб чиқаришини тасдиқлаган.\nЭслатиб ўтамиз, Samsung Galaxy Unpacked тадбирини 11 августга режалаштирган бўлиб, унда иккита букланадиган смартфонлар, янги ақлли соатлар, наушниклар ва бошқа янги қурилмалар эълон қилиниши керак.\nЎҚИНГ: Dimensity 1200 чипи, AMOLED 90 Hz экран, 50МП камера ва NFC'га эга ҳамёнбоп OnePlus Nord 2 смартфони тақдим этилди\n#Gorilla Glass DX #Gorilla Glass DX+


FT: Путин Хрушчёв эмас, бошмоқ билан стол тақиллатмайди\nСурияда Россия ҳарбий кучларининг ўстирилиши Путинга имижини ўзгартириб, халқаро доирадаги яккамоҳовдан қора кардиналга айланиш имконини берди, деб ҳисоблайди The Financial Times нашри. Таҳлилчиларнинг фикрича, ушбу “Сурия гамбити” ёрдамида Россия президенти БМТ саммитида жиддий дипломатик қадам ташлашга тайёрлигини, Хрушчёвга ўхшаб йиғилишни тўхтатиш учун бошмоқ билан стол тақиллатиб ўтирмаслигини кўрсатди.\n“Унча-мунча жаҳон етакчиси БМТ Бош Ассамблеясидаги мурожаатини бундай интрига билан чирмай олмайди, - деб ёзади нашр таҳлилчиси Нил Бакли. – Унинг 10 йил ичидаги биринчи чиқиши воқеаларни кескин ва ҳайратланарли тарзда буриб юборди”.\nАввало, Россия ИШИДга қарши курашда шунчаки ёрдамчи бўлиш эмас, балки ушбу коалицияда етакчиликни ўз зиммасига олишга тайёрлигини тасдиқлади. Унинг бу мақсадларини Суриянинг Латақия вилоятидаги ҳарбий базада 25та қирувчининг жойлаштирилиши, минглаб ҳарбийларнинг ташланиши кўрсатиб турибди.\n“АҚШнинг Путиннинг мақсадларига муносабати қандай бўлишидан қатъий назар, у ҳисоблашмаса бўлмайдиган инсонга айланди”, - таъкидлади эксперт.